title: पाकिस्तान में परिवहन

text: यह खाड़ी देशों में बड़ी संख्या में प्रवासी पाकिस्तानियों के काम करने के कारण यहां कई छोटे हवाई अड्डे भी हैं जहां से खाड़ी देशों के लिए विमान आते जाते हैं। यहां 91 हवाई आड़े ऐसे हैं जिनकी हवाई पट्टी पक्के फर्श युक्त है इनमे से भी 14 हवाई आड़े ऐसे हैं जिनकी हवाई पट्टी 3,047 मीटर से भी लम्बी है। शेष 48 हवाई अड्डों की हवाई पट्टियां पक्के फर्श वाली नहीं हैं इनमे एक हवाई अड्डा ऐसा भी शामिल है जिसकी हवाई पट्टी 3,047 मीटर से भी लम्बी है। पाकिस्तान में 18 हेलिकॉप्टर उतारने के अड्डे भी हैं।


title: पाकिस्तान में परिवहन

text: पाकिस्तान में जलमार्ग नेटवर्क अपनी प्रारंभिक अवस्था में है जहां मात्र कराची ही एक ऐसा प्रमुख शहर है जो अरब सागर के निकटस्थ है। हालांकि फिर भी देश में सिन्धु नदी और पंजाब से होकर जाने वाले जलमार्ग के विकास की योजनायें प्रस्तावित की जा रही हैं जिससे कि रोजगार के अवसरों और पाकिस्तान के आर्थिक और सामाजिक विकास में वृद्धि होगी।


title: अटवाल

text: अटवाल (अट्टवाल या अठवाल या अंटाल आदि भी) एक जाट जाति की गोत्र है। यह गोत्र मुख्यतः पाकिस्तान के पंजाब और सिंध में पायी जाती है।


title: मातृपितृ पूजा दिवस

text: मातृपितृ पूजा दिवस भारत देश त्योहारों का देश है भारत में गणेश उत्सव, होली, दिवाली, दशहरा, जन्माष्टमी, नवदुर्गा त्योहार मनाये जाते हैं। कुछ वर्षों पूर्व मातृ पितृ पूजा दिवस प्रकाश में आया। आज यह 14 फरवरी को देश विदेश में मनाया जाता है। छत्तीसगढ़ में रमन सरकार द्वारा प्रदेश भर में आधिकारिक रूप से मनाया जाता है।


title: मातृपितृ पूजा दिवस

text: पूर्वज पूजा की प्रथा विश्व के अन्य देशों की भाँति बहुत प्राचीन है। यह प्रथा यहाँ वैदिक काल से प्रचलित रही है। विभिन्न देवी देवताओं को संबोधित वैदिक ऋचाओं में से अनेक पितरों तथा मृत्यु की प्रशस्ति में गाई गई हैं। पितरों का आह्वान किया जाता है कि वे पूजकों (वंशजों) को धन, समृद्धि एवं शक्ति प्रदान करें। पितरों को आराधना में लिखी ऋग्वेद की एक लंबी ऋचा (१०.१४.१) में यम तथा वरुण का भी उल्लेख मिलता है। पितरों का विभाजन वर, अवर और मध्यम वर्गों में किया गया है (कृ. १०.१५.१ एवं यजु. सं. १९४२)। संभवत: इस वर्गीकरण का आधार मृत्युक्रम में पितृविशेष का स्थान रहा होगा। ऋग्वेद (१०.१५) के द्वितीय छंद में स्पष्ट उल्लेख है कि सर्वप्रथम और अंतिम दिवंगत पितृ तथा अंतरिक्षवासी पितृ श्रद्धेय हैं। सायण के टीकानुसार श्रोत संस्कार संपन्न करने वाले पितर प्रथम श्रेणी में, स्मृति आदेशों का पालन करने वाले पितर द्वितीय श्रेणी में और इनसे भिन्न कर्म करने वाले पितर अंतिम श्रेणी में रखे जाने चाहिए।


title: मातृपितृ पूजा दिवस

text: ऐसे तीन विभिन्न लोकों अथवा कार्यक्षेत्रों का विवरण प्राप्त होता है जिनसे होकर मृतात्मा की यात्रा पूर्ण होती है। ऋग्वेद (१०.१६) में अग्नि से अनुनय है कि वह मृतकों को पितृलोक तक पहुँचाने में सहायक हो। अग्नि से ही प्रार्थना की जाती है कि वह वंशजों के दान पितृगणों तक पहुँचाकर मृतात्मा को भीषण रूप में भटकने से रक्षा करें। ऐतरेय ब्राह्मण में अग्नि का उल्लेख उस रज्जु के रूप में किया गया है जिसकी सहायता से मनुष्य स्वर्ग तक पहुँचता है। स्वर्ग के आवास में पितृ चिंतारहित हो परम शक्तिमान् एवं आनंदमय रूप धारण करते हैं। पृथ्वी पर उनके वंशज सुख समृद्धि की प्राप्ति के हेतु पिंडदान देते और पूजापाठ करते हैं। वेदों में पितरों के भयावह रूप की भी कल्पना की गई है। पितरों से प्रार्थना की गई है कि वे अपने वंशजों के निकट आएँ, उनका आसन ग्रहण करें, पूजा स्वीकार करें और उनके क्षुद्र अपराधों से अप्रसन्न न हों। उनका आह्वान व्योम में नक्षत्रों के रचयिता के रूप में किया गया है। उनके आशीर्वाद में दिन को जाज्वल्यमान और रजनी को अंधकारमय बताया है। परलोक में दो ही मार्ग हैं : देवयान और पितृयान। पितृगणों से यह भी प्रार्थना है कि देवयान से मर्त्यो की सहायता के लिये अग्रसर हों (वाज. सं. १९.४६)।


title: मातृपितृ पूजा दिवस

text: संहिताओं और ब्राह्मणों की बहुत सी पंक्तियों में मृत्यु के प्रति मिलता है। पहला जन्म साधारण जन्म है। पिता की मृत्यु के उपरांत पुत्र में ओर पुत्र के बाद पौत्र में जीवन की जो निरंतरता बनी रहती है उसे दूसरे प्रकार का जन्म माना गाया है। मृत्युपरांत पुनर्जन्म तीसरे प्रकार का जन्म है। कौशीतकी में ऐसे व्यक्तियों का उल्लेख है जो मृत्यु के पश्चात् चंद्रलोक में जाते हैं और अपने कार्य एवं ज्ञानानुसार वर्षा के माध्यम से पृथ्वी पर कीट पशु, पक्षी अथवा मानव रूप में जन्म लेते हैं। अन्य मृत्क देवयान द्वारा अग्निलोक में चले जाते हैं।


title: मातृपितृ पूजा दिवस

text: छांदोग्य के अनुसार ज्ञानोपार्जन करने वाले भले व्यक्ति मृत्युपरांत देवयान द्वारा सर्वोच्च ब्राह्मण पद प्राप्त करते हैं। पूजापाठ एवं जनकार्य करने वाले दूसरी श्रेणी के व्यक्ति रजनी और आकाश मार्ग से होते हुए पुन: पृथ्वी पर लौट आते हैं और इसी नक्षत्र में जन्म लेते हैं।


title: मातृपितृ पूजा दिवस

text: स्मृतियों एवं पुराणों में भी आत्मासंसरण संबंधी विश्वास पाए जाते हैं और इनमें भी पितृर्पण के हेतु श्राद्धसंस्कारों की महत्ता परिलक्षित होती है। मृत्युपरांत पितृ-कल्याण-हेतु पहले दिन दस दान और अगले दस ग्यारह दिन तक अन्य दान दिए जाने चाहिए। इन्हीं दानों की सहायता से मृतात्मा नई काया धारण करती है और अपने कर्मानुसार पुनरावृत्त होती है। पितृपूजा के समय वंशज अपने लिये भी मंगलकामना करते हैं।


title: मातृपितृ पूजा दिवस

text: प्रथम दस दानों का प्रयोजन मृतकों का अध्यात्मनिर्माण है। मृत्यु के ११वें दिन एकोद्दिष्ट नामक दान दिया जाता है अगले दो मास में प्रत्येक मास एक बार और अगले १२ मासों में प्रत्येक छह मास की समाप्ति पर एक अंतिम दान द्वारा इन संस्कारों की कुल संख्या १६ कर दी जाती है। श्राद्ध संस्कारों के संपन्न हो जाने पर पहला शरीर नष्ट हो जाता है और आगामी अनुभवों के लिये नए शरीर का निर्माण होता है। वेदवर्णित कर्तव्यों में श्राद्धसंस्कारों का विशेष स्थान है। कर्तव्यपरायणता के हित में वंशजों द्वारा इनका पालन आवश्यक है। आज भी प्रत्येक हिंदू इस कर्तव्य का पालन वैदिक रीति के अनुसार करता है।


title: मातृपितृ पूजा दिवस

text: इस प्रथा के दार्शनिक आधार की पहली मान्यता मनुष्य में आध्यात्मिक तत्व की अमरता है। आत्मा किसी सूक्ष्म शारीरिक आकार में प्रभावाित होती है और इस आकार के माध्यम से ही आत्मा का संसरण संभव है। असंख्य जन्ममरणोपरांत आत्मा पुनरावृत्ति से मुक्त हो जाती है। यद्यपि आत्मा के संसरण का मार्ग पूर्वकर्मों द्वारा निश्चित होता है तथापि वंशजों द्वारा संपन्न श्राद्धक्रियाओं का माहात्म्य भी इसे प्रभावित करता है। बौद्ध धर्म में दो जन्मों के बीच एक अंत:स्थायी अवस्था की कल्पना की गई है जिसमें आत्मा के संसरण का रूप पूर्वकर्मानुसार निर्धारित होता है। पुनर्जन्म में विश्वास हिंदू, बौद्ध तथा जैन तीनों चिंतनप्रणलियों में पाया जाता है। हिंदू दर्शन की चार्वाक पद्धति इस दिशा में अपवादस्वरूप है। अन्यथा पुनर्जन्म एवं पितरों की सत्ता में विश्वास सभी चिंतनप्रणालियों और वर्तमान पढ़ अपढ़ सभी हिंदुओं में समान रूप से पाया जाता है।


title: मातृपितृ पूजा दिवस

text: मालाबार के नायरों में मृतकों को दान देने की रस्म दाहसंस्कार के अगले दिन प्रारंभ की जाती है और पूरे सप्ताह भर चलती है। उत्तरी भारत की नीची जातियों में मृतकों को भोजन देने की प्रथा प्रचलित है। गोंड जाति में दाहसंस्कार संबंधी रस्मों की अवधि केवल तीन दिन है। इन रस्मों की समाप्ति पर शोककर्ता स्नान और क्षोर द्वारा शुद्ध हो पितरों को दूध और अन्न का तर्पण करते हैं। नेपाल में 'कमो' लोहारों में मृत्यु के ११वें दिन मृतक के संबंधियों के भोज का आयोजन किया जाता है। किंतु भोजन प्रारंभ होने के पूर्व प्रत्येक व्यंजन का थोड़ा थोड़ा अंश एक पत्तल पर निकालकर मृत आत्मा के लिये जंगल में भेज दिया जाता है। पत्तल ले जानेवाला व्यक्ति उसे तब तक दृष्टि से ओझल नहीं होने देता जब तक पत्तल में रखे भोजन पर कोई मक्खी या कीड़ा न बैठ जाए। ऐसा होने पर पत्तल को किसी भारी पत्थर से ढक कर वह व्यक्ति अपने साथ लाया भोजन जंगल में ही रख देता है। तदुपरांत वह गाँव में जाकर संबंधियों को मृतात्मा द्वारा उनके दान की स्वीकृति की सूचना देता है और तब भोज प्रारंभ होता है। मक्त ओरांव मृतक के अस्थि अवशेषों को शवस्थान में गाड़कर सुरक्षित रखते हैं। दिवंगत पुरखों को सूअर का मांस और ढेरों चावल भेंट में चढ़ाए जाते हैं और उठते बैठते, भोजन या धूम्रपान के अवसर पर उनका स्मरण किया जाता है। मल पहाड़ियाँ जाति में पूर्वजों की तुलना उन काष्ठस्तंभों से की जाती है जो मकान की छत को सहारा देते हैं। शव को गाड़ते समय मेछ लोग मृतात्मा की तृप्ति के लिये कब्र पर आग जलाकर उसमें भोजन और पेय पदार्थों की आहुति देते हैं। मल पहाड़ियाँ भी अक्टूबर नवंबर मास में कालीपूजा की रात्रि को मृत पुरखों के सम्मान में सूखे सन की बत्तियाँ जलाते हैं। उत्तरी भारत के अन्य भागों में इस प्रकार की रीतियाँ प्रचलित हैं। मिर्जापुर के घासिया पाँच पत्तलों में प्रतिदिन भोजन सजाकर पुरखों को भेंट चढ़ाते हैं और उनसे प्रार्थना करते हैं कि वे उनकी भेंट स्वीकार कर अपने वंशजों और पशुधन पर कृपादृष्टि रखें। कोलों में मृतात्मा को मुर्गे की बलि देते हैं। वे बलिस्थल पर शराब छिड़ककर संतति की सुरक्षा की प्रार्थना करते हैं। राजी लोग सिर, दाढ़ी और मूँछों के बाल मुँडाकर उन्हें पूर्वजों की भेंट स्वरूप कब्र पर छोड़ देते हैं। खानाबदोश और पूर्व अपराधोपजीवी नट कबीले के लोग नदी के तट पर भोजन बनाते हैं और कपड़ा बिछा उसपर मृतात्मा के बैठने की प्रतीक्षा करते हैं। मृतक का निकटतम संबंधी एक कुल्हड़ और धुरी हाथ में लेकर नदी में डुबकी लगाता है। वह तब तक जल से बाहर नहीं आता जब तक सिर पर रखा कुल्हड़ भर न जाए। कुल्हड़ को कपड़े पर रख, उसके चारों कोनों का भी ऐसे कुल्हड़ों से दबा दिया जाता है। फिर कुल्हड़ों से घिरे इस कपड़े पर आत्मा की तृप्ति के लिये भोजन रख दिया जाता है।


title: मातृपितृ पूजा दिवस

text: कुछ भारतीय जातियों में मृतात्मा की भोजन संबंधी आवश्यकता की पूर्ति माता की ओर से संबंधियों को भोज देकर की जाती है। निचले हिमालय की तराई के भोकसा अपनी पुत्रियों के वंशजों को भोज देकर मृतात्मा की शांति की व्यवस्था करते हैं। उड़ीसा के जुआंग और उत्तरी भारत के अन्य कबीले मृतक के मामा को पुजारी का पद देते हैं। गया ओर ऐसे अन्य स्थानों में जहाँ सगे संबंधियों को पिंडदान दिया जाता है, ऐसे अवसरों पर भोजन करने के लिये ब्राह्मणों का एक विशेष वर्ग भी बन गया है। समस्त भारत में आश्विन (अगस्त सितंबर) मास में पितृपक्ष के अवसर पर वंशज पुरखों को पिंडदान देते हैं और पूरे पखवारे निकटतम पवित्र नदी में स्नान करते हैं।


title: मातृपितृ पूजा दिवस

text: मैसूर के कुरुवारू और नीलगिरि पहाड़ियों के येरुकुल अपने देवताओं के साथ पितरों को भी बलि देते हैं। मुंबई राज्य के ढोर कठकरी तथा अन्य हिंदू कबीले बिना छिले नारियल का पूर्वज मानकर उसकी पूजा करते हैं।


title: हीरा (देवी)

text: हीरा (अंग्रेज़ी : , यूनानी : "हैरा") प्राचीन यूनानी धर्म (ग्रीक धर्म) के सर्वोच्च देवता ज़्यूस की पत्नी थीं। वो सभी देवताओं की रानी थीं। वो शादी और महिलाओं की देवी थीं। प्राचीन रोमन धर्म में उनके समतुल्य देवी थीं जूनो।


title: मैंने प्यार क्यूँ किया

text: मैंने प्यार क्यूँ किया 2005 में बनी हिन्दी भाषा की हास्य प्रेमकहानी फिल्म है। इसका निर्देशन डेविड धवन द्वारा किया गया और सलमान ख़ान, सुष्मिता सेन, कैटरीना कैफ़ और सुहेल ख़ान प्रमुख भूमिकाओं में हैं। अरशद वारसी, बीना काक, राजपाल यादव और ईशा कोपिकर सहायक भूमिकाओं में हैं। जारी होने पर फिल्म व्यावसायिक सफलता रही थी और ये कैटरीना कैफ़ की पहली सफल फिल्म है।


title: मैंने प्यार क्यूँ किया

text: समीर (सलमान ख़ान) एक बहुत ही सफल डॉक्टर हैं: वह न केवल अपने मरीजों की बिमारियों की देखभाल करता है, बल्कि वह अपनी महिला रोगियों के दिलों की भी देखभाल करता है। ज्यादातर महिलाएं उसके और उसके अनूठे आकर्षण के लिए मरती हैं। एकमात्र व्यक्ति जो उसके लिए दीवानी नहीं है वह है उसकी दयालु नर्स नैना (सुष्मिता सेन)।


title: मैंने प्यार क्यूँ किया

text: जब भी कोई लड़की समीर के बहुत करीब हो जाती है और विवाह के बारे में बात करना शुरू कर देती है, तो वह उसे ये बताकर भेजता है कि वह पहले से ही विवाहित है। हालांकि, एक दिन, वह एक सुंदर युवा महिला सोनिया (कैटरीना कैफ) से मिलता है और समीर उसे पसंद करने लगता है। वह उससे भी पत्नी होने के बारे में झूठ बोलता है, लेकिन बाद में पछताता है और कहता है कि वो शादी टूटने के कगार पर है। जब वह उसकी 'पत्नी' के बारे में जानती है, तो वह उससे मिलना चाहती है। समीर ने नैना, साथ ही उसकी भतीजी और भतीजे को अपनी पत्नी और बच्चों के रूप में पेश किया।


title: मैंने प्यार क्यूँ किया

text: इसके बाद समीर अपने सबसे अच्छे दोस्त, वकील विकी (अरशद वारसी) की मदद से अपनी नकली पत्नी से नकली तलाक की व्यवस्था करता है। वह एक स्थिर प्रेमिका (ईशा कोपिकर) होने के बावजूद अक्सर नैना के साथ छेड़छाड़ करता है। चीजों को और जटिल बनाने के लिए, समीर की मां (बीना काक) अचानक प्रकट होती है और नहीं चाहती कि उसके बेटे का नैना से तलाक हो जाए (जबकी उसकी पहले ही शादी नहीं हुई है)। फिर, सोनिया का पड़ोसी प्यारे (सुहेल ख़ान) है, जो नहीं चाहता कि सोनिया समीर से शादी करे। वह सोनिया को खुद के लिए चाहता है और वह भी शायद उसे पसंद करती है।


title: मैंने प्यार क्यूँ किया

text: हर किसी के चारों ओर झूठ का जाल मोटा और मोटा हो जाता है, लेकिन अंत में, समीर सोनिया को उससे शादी करने के लिए राजी कर लेता है। लेकिन शादी से पहले, वह उसे महसूस कराती है कि वह उसके लिए सही पत्नी नहीं है; वह नैना से प्यार करता है जिसने उसकी पत्नी बनने का नाटक करते हुए अपने प्यार को साबित कर दिया है। समीर सहमत है और हवाई अड्डे पर पहुँचा, क्योंकि नैना कनाडा में भागना चाहती हैं, जबकि सोनिया प्यारे से शादी कर लेती है। हवाई अड्डे पर, समीर समय पर आता है: उसने नैना को रहने के लिए आश्वस्त किया और वह मान जाती है।


title: ताजमहल बांग्लादेश

text: ताजमहल बांग्लादेश (बांग्ला: তাজ মহল বাংলাদেশ) मूल ताजमहल का एक प्रतिरूप है जो एक मुगल समाधि है और जो आगरा, भारत में स्थित है। यह प्रतिरूप बांग्लादेश की राजधानी ढाका से लगभग २९ किमी की दूरी पर स्थित एक स्थान सोनारगाँव में है। अपने मूल के विपरीत, इस भवन के निर्माण में केवल पाँच वर्ष लगे और कथित रूप इसके धनी मालिक ने इसपर ५.८ करोड़ डॉलर खर्च किए। अहसानुल्लाह मोनी, एक धनी बांग्लादेशी चलचित्र-निर्माता, ने यह बताया कि उन्होंने किस प्रकार यह प्रतिकृति बनाई ताकि उनके देश के निर्धन लोग पड़ोसी देश भारत के प्रसिद्ध स्मारक ताजमहल को देखने का अपना सपना पूरा कर सकें।


title: ताजमहल बांग्लादेश

text: इस प्रतिकृति के निर्माण का भारत में विरोध किया गया। बांग्लादेश स्थित भारतीय उच्चायोग का कहना है कि वह अहसानुल्लाह मोनी के विरूद्ध मूल भवन के कॉपीराइट के उल्लंघन का मुकदमा दायर करेगा। मूल भवन लगभग ३०० वर्ष पुराना है।


title: ताजमहल बांग्लादेश

text: मोनी का कहना है कि उन्होंने इटली से संगमरमर, बेल्जियम से हीरे और गुम्बद के लिए लगभग १६० किलो ताँबे का आयात किया है, पर कुछ लोगों का कहना है कि यह सम्पूर्ण प्रतिकृति नहीं है और यह उस सामान से नहीं बना है जिसका की दावा किया गया है।


title: भारतीय राष्ट्रीय कांग्रेस से टूटे दल

text: भारतीय राष्ट्रीय कांग्रेस भारत का सबसे प्रमुख राजनैतिक दल रहा हैं। 1947 में जब से भारत आजाद हुआ हैं, भारतीय राष्ट्रीय कांग्रेस ने लगातार स्वयं के विभाजनों को और अपने से टूटे दलों को देखा हैं। कुछ टूटे संगठनों के स्वतंत्र पार्टियों के रूप में अच्छे आसार हैं, कुछ मृत बन गए हैं, जबकि कुछ दूसरों का मूल पार्टी या अन्य राजनीतिक पार्टियों के साथ विलय हो गया हैं।


title: पिट्टा

text: पिट्टा एक पक्षी की प्रजाति है जो एशिया, अफ्रीका, और ऑस्ट्रेलिया में पायी जाती है । इसकी 40 से 42 प्रजातियां पायी जाती है । सभी लगभग समानता प्रदर्शित करती है । पिट्टा प्राचीन सबसोकिन्स वर्ग के पक्षी हैं । अन्य पक्षियों में देखा जाए तो स्मिथोर्निस और कैलेप्टोमेना में उनके सबसे करीबी रिश्तेदार हैं । प्रारम्भ में इनको एक ही जाति में रखा गया था परन्तु 2009 तक इन्हें तीन भागों पिट्टा, एरिथ्रोपिट्टा और हाइड्रोनाइस में रख दिया गया | पिट्टा चटक चिरैया के समान मध्यम आकार के होते हैं । इनकी लम्बाई 15 से 25 सेमी होती है । इनके लम्बे व दीर्घाकार पांव होते हैं । इनके एक छोटी पूंछ भी होती है ।


title: पिट्टा

text: अधिकांश पिट्टा प्रजातियाँ उष्णकटिबंधीय हैं । कुछ प्रजातियों को समशीतोष्ण जलवायु में पाया जा सकता है । वे ज्यादातर जंगलों में पाए जाते हैं । कुछ झाड़ियों और मैंग्रोव क्षेत्र में भी पाए जाते हैं । ये केंचुओं को और अन्य कीड़ों खाते हैं । मादा एक बार में 6 तक अंडे देती है । कभी कभी तो यह जमीन पर भी अंडे देती है । नर और मादा दोनों अण्डों की देखभाल करते हैं । पिट्टा की चार प्रजातियां पूरी तरह प्रवासी होती है ।


title: पिट्टा

text: पित्त की चार प्रजातियों को अंतर्राष्ट्रीय प्रकृति संरक्षण संघ द्वारा लुप्तप्राय के रूप में सूचीबद्ध किया गया है । 9 प्रजातियों को कमजोर के रूप में और कुछ को संकटग्रस्त के रूप में नामांकित किया गया है । वनों की कटाई से वन्यजीवों के लिए आवास की कमी हो जाती है । इसके अतिरिक्त प्रदूषण और मानवीय गतिविधियां इनकी और असंख्य जीवों की प्रजातियां संकट की और बढ़ती है । कुछ प्रजातियां दुर्लभ होती है जिनको देखने के लिए बहुत से व्यक्ति इनके आवास तक आते हैं ।


title: पिट्टा

text: वैज्ञानिक रूप से वर्णित पहला पिट्टा भारतीय पिट्टा था, जिसे 1764 में जॉर्ज एडवर्ड्स द्वारा वर्णित और चित्रित किया गया था । एडवर्ड्स के विवरणों और उदाहरणों के साथ-साथ अन्य खातों के आधार पर कार्ल लीनियस ने "Systema Naturae" के 12 वें संस्करण में इसे कॉर्विएड के साथ कोरवस ब्रेकीसुरस के रूप में रखा । दस साल बाद आकृति और व्यवहार की समानता के कारण स्टैटिअस मुलर ने इसे और तीन अन्य पिट्टा को थ्रस वंश और जाति टर्डस () में स्थानांतरित कर दिया | 1816 में ने इसे नए जीन "पिट्टा" में स्थानांतरित कर दिया । यह नाम दक्षिण भारत के तेलुगु भाषा के शब्द पिट्टा से लिया गया है जिसका अर्थ है "छोटा पक्षी" ।


title: पिट्टा

text: जो लम्बे समय से उनसे संबंधित जाति है Tyrannin की उपप्रजातियाँ और मुख्यतः प्राचीन काल की उपप्रजातियाँ broadbills और asities वर्तमान में sapayoa से सम्बन्धित मानी जाती है ।


title: पिट्टा

text: पिट्टा एक छोटे आकार की चिड़िया होती है । अगर इनकी तुलना करें तो सबसे छोटे पिट्टा का आकार 15 सेमी और सबसे बड़े पिट्टा का आकार 29 सेमी तक होता है । इनका भार 42 से 210 ग्राम तक होता है । इनका शरीर मजबूत और पैर लम्बे होते हैं । इनकी एक प्रजाति में अलग अलग पक्षियों के पैरों के रंग अलग अलग हो सकते हैं । पंखों में दस प्राइमरी (प्राथमिक पंखों के एकल समूह) होती हैं जो सामान्यतः गोल और छोटी होती हैं;चार प्रवासी पक्षियों में 10 से अधिक होती है ।


title: पिट्टा

text: पिट्टा सामान्यतः उष्णकटिबंधीय जंगलों और झाड़ियों में निवास करते हैं । अधिकांश प्रजातियां घने जंगलों में निवास करती है क्योंकि यहां पर पर्याप्त भोजन मिल जाता है । सामान्यतः ये ऐसे स्थान पर रहते हैं जहां जल की आसानी से उपलब्ध हो । पिट्टा की कुछ प्रजातियां जैसे भारतीय पिट्टा गांव और शहरों में भी देखने को मिल जाती है । कुछ प्रजातियाँ दलदलों और बाँस के जंगलों में निवास करती हैं । कुछ प्रजातियां कम ऊंचाई की भूमि पर पायी जाती है । इन्द्रधनुष पिट्टा 400 से अधिक ऊंचाई वाले क्षेत्रों में नहीं पाया जाता । अन्य प्रजातियां बहुत अधिक ऊंचाई पर हो सकती हैं । "rusty-naped pitta" 2,600 मीटर (8,500 फीट) तक पाया गया है । यह ताइवान में 1,300 मीटर (4,300 फीट) तक पाया जा सकता है, लेकिन जापान में कम ऊंचाई पर रहता है । प्राकृतिक आवासों के अतिरिक्त ये मानवीय निवास वाले इलाकों में रह सकते हैं । उदाहरण के लिए नीले पंखों वाले पिट्टा और नीले रंग के पिट्टा सिंगापुर के पार्कों में देखने के लिए मिल जाते हैं ।


title: पिट्टा

text: भारत में इनकी बहुत सी प्रजातियां पायी जाती है । दक्षिण पूर्वी एशिया में इनकी प्रजातियों में अत्यधिक विविधता पायी जाती है । अफ्रीका में इनकी मात्र दो ही प्रजातियां है । अफ्रीकी पिट्टा और हरा ब्रेस्टेड पिट्टा । एरिथ्रोपिटा के पक्षी एशिया में सर्वाधिक पाए जाते हैं । हाइड्रोनिस पिट्टा विशेष रूप से एशियाई हैं । कुछ का विस्तार बहुत बड़ा होता है जैसे कि हूडेड पिट्टा । ये नेपाल से लेकर न्यू गिनी तक पाए जाते हैं । कुछ बहुत सीमित स्थानों पर पाए जाते हैं जैसे ।


title: वल्लभनगर विधानसभा क्षेत्र (राजस्थान)

text: वल्लभनगर विधानसभा क्षेत्र राजस्थान केउदयपुर जिले में स्थित है। यह क्षेत्र चित्तौड़गढ़ लोक सभा निर्वाचन क्षेत्र के अन्तरगत आता है।


title: रेडिया लार्वा

text: कुछ जीवों, जैसे कीट-पतंगो तथा उभयचरों की विकास प्रक्रिया में डिंभ या डिंभक (लारवा) एक अपरिपक्व अवस्था है। डिंभ का रूप रंग उसके व्यस्क रूप से एकदम भिन्न हो सकता है। जैसा कि तितली एवं उसकी डिंभ का होता है। डिंभ में प्रायः कुछ ऐसे अंग पाए जाते हैं जो उसके व्यस्क रूप में नहीं होते हैं।[


title: रेडिया लार्वा

text: जितनी भी तितलियाँ या मोथ हैं सभी के अंडे से पहले डिंभ बनता है। धीरे-धीरे यह डिंभ बड़ा होता है। अधिकांश डिभों का रंग हरा होता है ताकि वे आसानी से पत्तियों में छुपे रहें। इनका मुख्य खाना ही पत्तियाँ होती हैं। टाइगर मोथ एकदम लाल रंग का होता है। वैसे तो मॉथ के सभी डिंभ रेशम बनाते हैं, लेकिन जो सबसे अच्छी गुणवत्ता का रेशम देता है उसे रेशम कीट कहा जाता है।


title: लक्ष्मीबाई केलकर

text: लक्ष्मीबाई केलकर (०६ जुलाई, १९०५ - २७ नवम्बर, १९७८ ) राष्ट्र सेविका समिति की संस्थापिका थीं। उन्हें सम्मान से 'मौसी जी' कहते हैं। उनका मूल नाम कमल था।


title: लक्ष्मीबाई केलकर

text: लक्ष्मीबाई केलकर का जन्म नागपुर में हुआ था। १४ वर्ष की आयु में उनका विवाह वर्धा के एक विधुर वकील पुरुषोत्तम राव केलकर से हुआ। उनके छः पुत्र हुए।


title: लक्ष्मीबाई केलकर

text: रूढ़िग्रस्त समाज से टक्कर लेकर उन्होंने अपने घर में हरिजन नौकर रखे। गांधीजी की प्रेरणा से उन्होंने घर में चरखा मँगाया। एक बार जब गान्धी जी ने एक सभा में दान की अपील की, तो लक्ष्मीबाई ने अपनी सोने की जंजीर ही दान कर दी।


title: लक्ष्मीबाई केलकर

text: 1932 में उनके पति का देहान्त हो गया। अब अपने बच्चों के साथ बाल विधवा ननद का दायित्व भी उन पर आ गया। लक्ष्मीबाई ने घर के दो कमरे किराये पर उठा दिये। इससे आर्थिक समस्या कुछ हल हुई। इन्हीं दिनों उनके बेटों ने संघ की शाखा पर जाना शुरू किया। उनके विचार और व्यवहार में आये परिवर्तन से लक्ष्मीबाई के मन में संघ के प्रति आकर्षण जगा और उन्होंने संघ के संस्थापक डा॰ हेडगेवार से भेंट की। उन्होंने १९३६ में स्त्रियों के लिए ‘राष्ट्र सेविका समिति’ नामक एक नया संगठन प्रारम्भ किया। आगामी दस साल के निरन्तर प्रवास से समिति के कार्य का अनेक प्रान्तों में विस्तार हुआ।


title: लक्ष्मीबाई केलकर

text: 1945 में राष्ट्र सेविका समिति का पहला राष्ट्रीय सम्मेलन हुआ। देश की स्वतन्त्रता एवं विभाजन से एक दिन पूर्व वे कराची में थीं। उन्होंने सेविकाओं से हर परिस्थिति का मुकाबला करने और अपनी पवित्रता बनाये रखने को कहा। उन्होंने हिन्दू परिवारों के सुरक्षित भारत पहुँचने के प्रबन्ध भी किये।


title: लक्ष्मीबाई केलकर

text: उन्होंने स्त्रियों के लिए जीजाबाई के मातृत्व, अहल्याबाई के कर्तृत्व तथा लक्ष्मीबाई के नेतृत्व को आदर्श मानती थीं। उन्होंने अपने जीवनकाल में बाल मन्दिर, भजन मण्डली, योगाभ्यास केन्द्र, बालिका छात्रावास आदि अनेक प्रकल्प प्रारम्भ किये। वे रामायण पर बहुत सुन्दर प्रवचन देतीं थीं। उनसे होने वाली आय से उन्होंने अनेक स्थानों पर समिति के कार्यालय बनवाये।


title: उपयुक्त तकनीकी

text: उपयुक्त तकनीकी, समुचित तकनीक, माध्यमिक तकनीकी या सम्यक तकनीक (Appropriate technology) उस तकनीकी को कहते हैं जो उस परिवेश के पर्यावरण, संस्कृति और आर्थिक स्थिति के अनुकूल हो, जहाँ वह प्रयोग की जानी है। इस अर्थ में समुचित तकनीक के लिये कम संसाधनों की जरूरत पडती है; इसको अपनाने का खर्च कम आता है तथा इसका पर्यावरण पर दुष्प्रभाव कम होता है।


title: उपयुक्त तकनीकी

text: ब्रिटिश अर्थशास्त्री "फ्रिट्ज सुमेकर" उपयुक्त तकनीकी की अवधारणा के प्रणेता हैं। उनकी पुस्तक स्माल इज ब्यूटिफुल - इकनामिक्स ऐज इफ पीपल मैटर्ड में तकनीक और उसके दूरगामी प्रभावों पर गम्भीर विचार किया गया है।


title: ग़दीर ए ख़ुम की घटना

text: ग़दीर ए ख़ुम की घटना (अरबी : حديث ٱلغدير, हदीस अल ग़दीर ; फ़ारसी : رویداد غدیر خم ) 632 ई में इस्लामी पैगम्बर मुहम्मद द्वारा उनकी मृत्यु से कुछ समय पहले दिया एक धर्मोपदेश को संदर्भित करता (तालाब का नाम : غدير خم, : ग़दीर ख़ुम्म )। शिया परंपराओं के अनुसार, धर्मोपदेश में मुहम्मद ने अली इब्न अबी तालिब को अपने उत्तराधिकारी के रूप में घोषित किया, जिसके बाद कुरान की अंतिम कविताइस्लाम के धर्म की पूर्णता की घोषणा करते हुए प्रकट किया गया था। इस्लामिक कैलेंडर में दिन की सालगिरह (18 ज़ू अल-हज्जा) को शिया मुसलमानों द्वारा ईद अल-ग़दीर के रूप में मनाया जाता है।


title: ग़दीर ए ख़ुम की घटना

text: ग़दीर खुम्म की घटना तब हुई जब मुसलमान तीर्थयात्रा से लौट रहे थे। शिया विश्वास के अनुसार, एक महत्वपूर्ण संदेश देने के लिए मुहम्मद को निर्देश देते हुए कुरान की एक आयात प्रकट की गई थी। मुसलमानों को इकट्ठा किया गया और मुहम्मद ने एक लंबा धर्मोपदेश दिया। भाषण में मुहम्मद द्वारा प्रसिद्ध कथन शामिल किया गया था कि "कोई भी व्यक्ति जो मुझे अपने मावला के रूप में रखता है, अली उसका मावला है"। शियाओं ने इस वाक्यांश को मुहम्मद के वारिस के रूप में अली के पदनाम के रूप में व्याख्या किया है, हालांकि यह सुन्नी मुसलमानों द्वारा विवादित है। शिया परंपराओं में यह भी बताया है क़ुरआन की आयात, जिनमें से तीसरी सूरा अल माइदा (क़ुरआन का पांचवां सूरा) की तीसरी आयत नाज़िल हुई, तब खुलासा किया गया था: "इस दिन मैंने तुम्हारे लिए अपना धर्म पूरा किया है: तुम पर मेरा एहसान पूरा किया, और तुम्हारे लिए अपने धर्म के रूप में इस्लाम को चुना।"


title: ग़दीर ए ख़ुम की घटना

text: जबकि सुन्नियों के लिए ग़दीर ख़ुम कम महत्व रखता है, जब कि शिया यह समझते हैं कि इस घटना के बाद इस्लाम परिपूर्ण हुआ.शिया विचार है कि इस्लाम के पूरा होने चिह्नित करने के लिए और साथ ही अली को मुहम्मद के आधिकारिक उत्तराधिकारी नियुक्ति।


title: हाथ पैर और मुहं की बीमारी

text: हाथ पैर और मुहं की बीमारी (HFMD) के एक समूह के कारण एक आम संक्रमण है वायरस. यह आम तौर पर एक के साथ शुरू होता है बुखार तथा आम तौर पर अस्वस्थ महसूस करना. यह एक या दो दिन बाद होता है फ्लैट फीका पड़ा हुआ धब्बे या धक्कों वह छाला हाथ, पैर और मुंह पर और कभी-कभी नितंब और कमर पर हो सकता है।. लक्षण और लक्षण आमतौर पर 3-6 दिनों के बाद दिखाई देते हैं वायरस के संपर्क में. आम तौर पर दाने लगभग एक सप्ताह में अपने आप हल हो जाते हैं।. फिंगर्नेल और टोनेल का नुकसान कुछ हफ्तों बाद हो सकता है, लेकिन वे समय के साथ फिर से आ जाएंगे।.


title: वानप्रस्थ संस्कार

text: गृहस्थ की जिम्मेदारियाँ यथा शीघ्र करके, उत्तराधिकारियों को अपने कार्य सौंपकर अपने व्यक्तित्व को धीरे-धीरे सामाजिक, उत्तरदायित्व, पारमार्थिक कार्यों में पूरी तरह लगा देने के लिए वानप्रस्थ संस्कार कराया जाता है। इसी आधार पर समाज को परिपक्व ज्ञान एवं अनुभव सम्पन्न, निस्पृह लोकसेवी मिलते रहते हैं। समाज में व्याप्त अवांछनीयताओं, दुष्प्रवृत्तियों, कुरीतियों के निवारण तथा सत्प्रवृत्तियों, सत्प्रयोजनों के विकास का दायित्व यही भली प्रकार संभाल सकते हैं। ये ही उच्च स्तरीय समाज सेवा, परमार्थ करने के साथ उच्च आध्यात्मिक लाभ भी प्राप्त करने में सफल होते हैं। युग निर्माण अभियान के अंतर्गत इनके भी बड़े सार्थक एवं सफल प्रयोग हो रहे हैं।


title: बेसिक

text: बेसिक (BASIC) चार विकासशील देशों (ब्राजील, दक्षिण अफ्रीका, भारत और चीन) का पर्यावरण संबंधित मुद्दों पर एक वार्ता मंच है। इस मंच के तहत जलवायु परिवर्तन से निपटने के लिए २00९ से धारणीय उपायों पर प्रमुखता से चर्चा की जाती है। बेसिक देशों के बीच क्योटो प्रोटोकॉल को लेकर आम सहमति है तथा इसने कनाडा के क्योटो प्रोटोकाल की बाध्यता से पीछे हटने की तीखी आलोचना की है। जलवायु परिवर्तन के परिप्रेक्ष्य में चल रहे अंतर्राष्ट्रीय घटनाक्रम पर चर्चा के लिए प्रत्येक ६ महीने में एक बार बेसिक राष्ट्रों का एक मंत्री स्तरीय सम्मेलन आयोजित किया जाता है। इसमें तकनीकी, आर्थिक तथा रणनीतिक सहयोग संबंधित संयु्क्त सहयोग की प्रतिबद्धता दर्शायी जाती है। हाल ही में भारत का समर्थन करते हुए बेसिक द्वारा यूरोपीय संघ द्वारा बाहरी विमानों पर लगाए जा रहे कार्बन कर का भी कड़ा विरोध दर्ज़ कराया गया है। बेसिक का मानना है कि यूरोपीय संघ को यह कर तत्काल निरस्त कर देने चाहिए, क्योंकि यह कर संयुक्त राष्ट्र के बहु-पक्षवाद (Multi-lateralism) की भावना के विरुद्ध है।


title: वानप्रस्थ संस्कार

text: ढलती उम्र का परम पवित्र कर्त्तव्य है- वानप्रस्थ। पारिवारिक जिम्मेदारियाँ जैसी ही हल्की होने लगें, घर को चलाने के लिए बड़े बच्चे समर्थ होने लगें और अपने छोटे भाई-बहिनों की देखभाल करने लगें, तब वयोवृद्ध आदमियों का एक मात्र कर्त्तव्य यही रह जाता है कि वे पारिवारिक जिम्मेदारियों से धीरे-धीरे हाथ खींचे और क्रमशः वह भार समर्थ लड़कों के कन्धों पर बढ़ाते चलें। ममता को परिवार की ओर से शिथिल कर समाज की ओर विकसित करते चलें। सारा समय घर के ही लोगों के लिए खर्च न कर दें, वरन् उसका कुछ अंश क्रमशः अधिक बढ़ाते हुए समाज के लिए समर्पित करते चलें। धर्म और संस्कृति का प्राण- वानप्रस्थ संस्कार भारतीय धर्म और संस्कृति का प्राण है। जीवन को ठीक तरह जीने की समस्या उसी से हल हो जाती है। युवावस्था के कुसंस्कारों का शमन एवं प्रायश्चित इसी साधना द्वारा होता है।


title: वानप्रस्थ संस्कार

text: जिस देश, धर्म जाति तथा समाज में उत्पन्न हुए हैं, उनकी सेवा करने का, ऋण मुक्त होने का अवसर भी इसी स्थिति में मिलता है। इसलिए जिन नर-नारियों की स्थिति इसके लिए उपयुक्त हो, उन्हें वानप्रस्थ ले लेना चाहिए। एक प्रतिज्ञा बन्धन में बँध जाने पर व्यक्ति अपने जीवनक्रम को तदनुरूप ढालने में अधिक सफल होता है, बिना संस्कार कराये मनोभूमि पर वैसी छाप गहराई तक नहीं पड़ती। इसलिए कदम कभी आगे बढ़ते, कभी पीछे हटते रहते हैं। विवाह न होने तक प्रेमी का सहचरत्व संदिग्ध रहता है, पर जब विवाह हो गया हो, तो सब कुछ स्थायी एवं सुनियोजित हो जाता है। संस्कार के बिना पारमार्थिक भावनाओं का तूफान कभी शिथिल या समाप्त भी हो सकता है, पर यदि विधिवत् संस्कार कराया गया, तो अन्तःप्रेरणा तथा लोकलाज दोनों ही निर्धारित गतिविधि अपनाये रहने की प्रेरणा देते रहेंगे, इसलिए शास्त्र मर्यादा के अनुरूप जिन्हें सुविधा हो, वे विधिवत् संस्कार करा लें। जिन्हें सुविधा न हो, वे बिना संस्कार के भी उपयुक्त प्रकार की रीति-नीति अपनाने के लिए यथा सम्भव प्रयत्न करते रहें। लोक शिक्षण की आवश्यकता- इस गतिविधि को अपनाने से समाज की भी भारी सेवा होती है।


title: वानप्रस्थ संस्कार

text: प्राचीनकाल में लोक निर्माण की सारी गतिविधियों एवं प्रवृत्तियों के संचालन का उत्तरदायित्व साधु-ब्राह्मण, वानप्रस्थों पर ही था, वे अपनी सारी शक्तियाँ परमार्थ भावना से प्रेरित होकर जनमानस को सन्मार्ग की ओर प्रवृत्त किये रहने में लगाये रहते थे। फलस्वरूप चारों ओर धर्म, कर्त्तव्य, सदाचार का ही वातावरण बना रहता था। वयोवृद्ध अनुभवी परमार्थ-परायण लोकसेवियों का प्रभाव जन साधारण पर स्वभावतः बहुत गहरा पड़ता है, वह टिकाऊ भी होता है। ऐसे लोग जन नेतृत्व करने के लिए जब धमर्तन्त्र का उचित उपयोग करते थे, तो सारे समाज में सत्प्रवृत्तियों के लिए उत्साह उमड़ पड़ता था। शिक्षा, स्वास्थ्य, सदाचार, न्याय, विवेक, वैभव, शासन, विज्ञान, सुरक्षा, व्यवस्था आदि सभी क्षेत्रों में वे वयोवृद्ध लोग ही नेतृत्व करते थे। इतने अधिक अनुभवी और धर्म् परायण व्यक्तियों की निःशुल्क सेवा जिस देश या समाज को उपलब्ध होती हो, व उसको संसार का मुकुटमणि होना ही चाहिए, प्राचीनकाल में ऐसी ही स्थिति थी। आज वानप्रस्थ की परम्परा नष्ट हुई, बूढ़े लोगों को लोभ-मोह के बन्धनों में ही ग्रसित रहना प्रिय लगा, तो फिर देश का पतन अवश्यम्भावी हुआ भी, हो भी रहा है। विशेष व्यवस्था- वानप्रस्थ संस्कार जितने व्यक्तियों का हो, उनके लिए समुचित आसन तैयार रखे जाएँ। वानप्रस्थ परम्परा को महत्त्व देने की दृष्टि से उनके लिए सुसज्जित मंच बनाया जा सके, तो बनाना चाहिए।


title: वानप्रस्थ संस्कार

text: पूजन की सामान्य सामग्री के साथ-साथ संस्कार के लिए प्रयुक्त विशेष वस्तुओं को पहले से देख-सँभाल लेना चाहिए। उनका विवरण इस प्रकार है-


title: वानप्रस्थ संस्कार

text: दिशा एवं प्रेरणा- साधक हाथ में पुष्प, अक्षत, जल लेकर संकल्प करता है। संकल्प की सावर्जनिक घोषणा करता है कि आज से मैंने वानप्रस्थ व्रत ग्रहण कर लिया। अब मैं अपना या अपने परिवार का न रहकर समस्त समाज का बन गया। मेरा जीवन सावर्जनिक सम्पत्ति समझा जाए, उसे अपने या परिवार वालों के लाभ के लिए नहीं, वरन् विश्वमानस के लाभ की, आवश्यकता-पूर्ति का ध्यान रखते हुए माना जाए।


title: वानप्रस्थ संस्कार

text: क्रिया और भावना- संकल्प के लिए अक्षत, जल, पुष्प हाथ में दिये जाएँ। भावना करें कि देवसंस्कृति के मेरुदण्ड वानप्रस्थ जीवन का शुभारम्भ करने के लिए अपने अन्तरंग और अन्तरिक्ष की सद्शक्तियों से सहयोग की विनय करते हुए साहस भरी घोषणा कर रहे हैं-


title: वानप्रस्थ संस्कार

text: ॐ तत्सदद्य श्रीमद् भवगतो महापुरुषस्य विष्णोराज्ञया प्रवत्तर्मानस्य अद्य श्री ब्रह्मणो द्वितीये पराधेर् श्रीश्वेतवाराहकल्पे वैवस्वतमन्वन्तरे भूलोर्के जम्बूद्वीपे भारतवर्षे भरतखण्डे आयार्वत्तैर्क - देशान्तगर्ते ... क्षेत्रे... मासानां मासोत्तमेमासे... पक्षे... तिथौ... वासरे... गोत्रोत्पन्नः... नामाऽहं स्वजीवनं व्यक्तिगतं न मत्वा सम्पूर्ण- समाजस्य एतत् इति ज्ञात्वा, संयम-स्वाध्याय-उपासनेषु विशेषतश्च लोकसेवायां निरन्तरं मनसा वाचा कमर्णा च संलग्नो भविष्यामि इति संकल्पं अहं करिष्ये।


title: वानप्रस्थ संस्कार

text: नये जीवन की ओर पहला कदम त्याग, पवित्रता, तेजस्विता एवं परमार्थ के प्रतीक व्रतबन्ध स्वरूप यज्ञोपवीत का नवीनीकरण किया जाता है। यज्ञोपवीत का सिंचन करके पाँच देव शक्तियों के आवाहन स्थापन के उपरान्त उसे धारण कर लिया जाता है, पुराना उतार दिया जाता है। यह क्रम यज्ञोपवीत संस्कार प्रकरण में भी दिया गया है।


title: वानप्रस्थ संस्कार

text: यज्ञोपवीत खोल लें। दोनों हाथों की कनिष्ठा और अँगूठे से फँसाकर सीने की सीध में करें, फिर यज्ञ भगवान का आवाहन मन्त्र बोलते हुए यज्ञ पुरुष का पूजन करें।


title: वानप्रस्थ संस्कार

text: पंचगव्य का पान पिछले जीवन में हुई भूलों के प्रायश्चित के लिए कराया जाता है। मैल हटे तो रंग चढ़े, दोषों की स्वीकारोक्ति, उनसे सम्बन्ध विच्छेद, जो प्रवृत्तियाँ इस ओर तो ले जाती है, उनका नियमन, भूलों से हुई हानियों को पूरा करने का साहस भरा शुभारम्भ यह सब मिलकर प्रायश्चित कर्म् पूरा होते हैं। प्रायश्चित से शुद्ध चित्त पर देव अनुग्रह सहज ही बरस पड़ते हैं।


title: वानप्रस्थ संस्कार

text: पंचगव्य की कटोरी बायें हाथ में ले और दाहिने हाथ की मध्यमा अँगुली से मन्त्रोच्चार के साथ उसे घोलें-चलाएँ। भावना करें कि इन गौ द्रव्यों को दिव्य चेतना से अभिमन्त्रित कर रहे हैं।


title: वानप्रस्थ संस्कार

text: कटोरी दाहिने हाथ में लेकर मन्त्रोच्चार के साथ पान करें। भावना करें कि दिव्य संस्कारों से पापों की जड़ पर प्रहार और पुण्यों को उभारने का क्रम आरम्भ हो रहा है, जो निष्ठापूवर्क चलाया जाता रहेगा।


title: वानप्रस्थ संस्कार

text: अभिसिंचन के उपरान्त वानप्रस्थ लेने वालों के हाथों में धमर्दण्ड और मेखला-कोपीन का उत्तरदायित्व सौंपा जाता है। कोपीन धारण करने का अर्थ है- इन्द्रिय संयम बरतना। वानप्रस्थी को सन्तानोत्पादन बन्द कर देना चाहिए। अब तक की उत्पन्न हुई सन्तान का ही पालन-पोषण, विकास-निमार्ण ठीक तरह हो जाए, यही बहुत है। पचास वर्ष की आयु के बाद बच्चे पैदा करते रहना, तो एक लज्जा की बात है, इससे कठिनाई बढ़ती है। बच्चे दुबले पैदा होते हैं, अनाथ रह जाते हैं तथा उनकी जिम्मेदारी मरते समय तक बनी रहने से समाजसेवा, परमार्थ साधना जैसे जीवन को साथर्क बनाने वाले प्रयोजनों के लिए अवसर ही नहीं मिलता।


title: वानप्रस्थ संस्कार

text: जिसके पीछे जितनी कम घरेलू जिम्मेदारी है, वह उतनी ही अच्छी तरह वृद्धावस्था का सदुपयोग कर सकेगा। फिर जिसने वानप्रस्थ धारण कर लिया, तो उसके लिए सन्तानोत्पादन एक विसंगति ही है, अतः उसे इस प्रकार की मयार्दाओं का पालन करने के लिए इन्द्रिय संयम का मार्ग अपनाना पड़ता है, उसी भावना का प्रतिनिधित्व कोपीन करती है, वानप्रस्थी उसे धारण करता है। कमर में रस्सी बाँधना कोपीन धारण के लिए तो आवश्यक है ही, साथ ही वह सैनिकों की तरह कमर कसकर, पेटी बाँधकर परमार्थ के मोर्चे पर आगे बढ़ने की मानसिक स्थिति का भी प्रतीक है। कमर कसना, मुस्तैदी, सतकर्ता, तत्परता निरालस्यता जैसी शारीरिक एवं मानसिक स्थिति बनाये रखने का प्रतीक है।


title: वानप्रस्थ संस्कार

text: निमार्ण के दो मोर्चो पर एक साथ लड़ने वाले सैनिक को जिस सतकर्ता से कार्य करना होता है, वैसा ही उसे भी करना चाहिए।


title: वानप्रस्थ संस्कार

text: मेखला-कोपीन हाथों के सम्पुट में ली जाए। मन्त्रोच्चार के साथ भावना की जाए कि तत्परता, सक्रियता तथा संयमशीलता का वरण किया जा रहा है। मन्त्र पूरा होने पर उसे कमर में बाँध लें।


title: वानप्रस्थ संस्कार

text: वानप्रस्थी को हाथ में लाठी दी जाती है। गुरुकुलों में विद्याध्ययन करने वालों को वन्य प्रदेश की आवश्यकता के अनुरूप लाठी सुविधा की दृष्टि से आवश्यक भी होती थी। इसके अतिरिक्त यह धमर्दण्ड इस मन्तव्य का भी प्रतीक है कि राजा जिस प्रकार राज्याभिषेक के समय शासन सत्ता का प्रतीक राजदण्ड छोटा लकड़ी का डण्डा हाथ में विधिवत् समारोह के साथ ग्रहण करता है, उसी प्रकार वानप्रस्थी संसार में धर्म व्यवस्था कायम रखने की अपनी जिम्मेदारी को हर घड़ी स्मरण रखे रहे और तदनुरूप अपना जीवनक्रम बनाये रहे, इसलिए भी यह धमर्दण्ड है।


title: वानप्रस्थ संस्कार

text: दण्ड दोनों हाथों से पकड़ें। भूमि के समानान्तर हृदय की सीध में स्थिर करें। मन्त्र पूरा होने पर मस्तक से लगाएँ और दाहिनी ओर रख लें। भावना करें कि धर्म चेतना को जीवन्त, व्यवस्थित एवं अनुशासित रखने का महत्त्वपूर्ण उत्तरदायित्व स्वीकार किया जा रहा है। इसके साथ दिव्य शक्तियाँ ब्राह्मणत्व और ब्रह्मवचर्स प्रदान कर रही है।


title: वानप्रस्थ संस्कार

text: शिक्षण एवं प्रेरणा- पीतवस्त्र वीरों, त्यागियों और परमार्थ परायणों का बाना कहा गया है। अज्ञान, अभाव एवं अनीति से संघर्ष करने के लिए विचारशीलों को संत, सुधारक और शहीदों की भूमिका निभाने की तैयारी करनी पड़ती है। संस्कृति की प्रतिष्ठा, उसके सनातन गौरव की रक्षा के लिए यही रंग प्रेरणा देता रहा है।


title: वानप्रस्थ संस्कार

text: क्रिया और भावना- दोनों हाथों की हथेलियाँ सीधी करके दुपट्टा लें। मन्त्र के साथ ध्यान करें कि सत् शक्तियों से पवित्रता, शौर्य और त्याग का संस्कार प्राप्त कर रहे हैं। मन्त्र पूरा होने पर दुपट्टा कन्धों पर धारण कर लें।


title: वानप्रस्थ संस्कार

text: शिक्षण एवं प्रेरणा- सांस्कृतिक चेतना को जाग्रत्-जीवन्त रखने, जीवन के महत्त्वपूर्ण सिद्धान्तों की शोध और उनका लाभ जन-जन तक पहुँचाने, ईश्वरीय उद्देश्यों के लिए समपिर्त पवित्र और तेजस्वी व्यक्तित्व के धनी उन महामानवों की परम्परा का अनुगमन, आत्मकल्याण-लोकमंगल दोनों दृष्टियों से अनिवार्य है, उनके अनुगमन के शुभारम्भ के रूप में पूजन किया जाता है।


title: वानप्रस्थ संस्कार

text: क्रिया और भावना- हाथ में पुष्प-अक्षत लेकर ऋषियों का ध्यान कर मन्त्रोच्चारण के साथ भावना करें कि हम भी उन्हीं की परिपाटी के व्यक्ति हैं, उनके गौरव के अनुरूप बनने के लिए अपने पुरुषार्थ के साथ उनके अनुग्रह को जोड़ रहे हैं, उसे पाकर अन्याय उन्मूलन के मोर्चे को सुदृढ़ बनायेंगे।


title: वानप्रस्थ संस्कार

text: इमावेव वसिष्ठकश्यपौ, अयमेव वस्ाष्ठोऽयं कश्यपो वागेवात्रिवार्चाह्यन्नमद्यतेऽत्तिहर् वै, नामैतद्यत्रिरिति सवर्स्यात्ता भवति, सवर्मस्यान्नं भवति य एवं वेद॥ -बृह० उ० २.२.४


title: वानप्रस्थ संस्कार

text: शिक्षण एवं प्रेरणा- वेद कहते हैं ज्ञान को। अज्ञान हजार दुःखों का कारण है। ज्ञान-सद्विचार की स्थापना से ही समाज में सुख-सद्गति सम्भव है। स्वयं ज्ञान की आराधना करने तथा जन-जन को उसमें लगाने का भाव वेदपूजन के साथ रहता है।


title: वानप्रस्थ संस्कार

text: क्रिया और भावना- पूजन सामग्री हाथ में लें। मन्त्रोच्चार के साथ भावना करें कि ज्ञान की सनातन धारा के वतर्मान युग के अनुरूप प्रवाह को अपने लिए सारे समाज के लिए पतित पावनी माँ गंगा की तरह प्रवाहित करने के लिए अपनी भूमिका निधार्रित की जा रही है। अज्ञान का निवारण इसी से सम्भव होगा।


title: वानप्रस्थ संस्कार

text: यज्ञ देवत्व का आधार है। इसी से देव शक्तियाँ कल्याणीकारी प्रवृत्तियाँ पुष्ट होती हैं। यज्ञीय भावना के आधार पर ही व्यक्ति और समाज अभावों से मुक्त होगा, अन्यथा कुबेर जैसी सम्पदा प्राप्त कर लेने के बाद भी शोषण, उत्पीड़न और कंगाली का वातावरण बना रहेगा। यज्ञीय भावना, यज्ञीय दशर्न और यज्ञीय जीवन क्रम अपनाने-फैलाने का संकल्प यज्ञ पुरुष पूजन के साथ जुड़ा रहेगा।


title: वानप्रस्थ संस्कार

text: महानता की मंजिल पर मनुष्य एकाएक नहीं पहुँच जाता, उसके लिए एक-एक करके सीढ़ियाँ चढ़नी पड़ती हैं। श्रेष्ठ प्रवृत्तियाँ, आचरण एवं स्वभाव बनाने के लिए व्रतशील होकर चलना पड़ता है। छोटे ही सही, व्रत लेने, उन्हें पूरा करने, फिर नये व्रत लेने का क्रम विकास के लिए अनिवार्य है। व्रतशीलता के लिए कुछ देवशक्तियों को साक्षी करके व्रतशील बनने की घोषणा की जाती है। इन्हें अपना प्रेरक, निरीक्षक और नियंत्रक बनाना पड़ता है। सम्बन्धित देवशक्तियों की प्रेरणाएँ इस प्रकार हैं-


title: वानप्रस्थ संस्कार

text: अभिषेक कृत्य ठीक उसी तरह का है, जैसा कि किसी राजा को राजगद्दी देते समय राज्याभिषेक किया जाता है। राजा का, दरबारी लोगों के संरक्षण में राज्याभिषेक होता है। प्रजाजनों और धर्म संरक्षकों के द्वारा वानप्रस्थ का धर्माभिषेक किया जाता है। राजा अपनी प्रजा की सुरक्षा एवं साधन-व्यवस्था के भौतिक उपकरण जुटाता है, इसलिए उसे प्रजापालक कहकर सम्मानित किया जाता है। वानप्रस्थ प्रजा की आत्मिक सुरक्षा, सुव्यवस्था एवं सुख-शांति के उपकरण जुटाता है, उसे सन्मार्ग पर चलने की सद्भावना से ओत-प्रोत रहने की सत्प्रेरणाएँ प्रदान करता रहता है।


title: वानप्रस्थ संस्कार

text: निधार्रित मात्रा में कन्याएँ या संस्कारवान् व्यक्ति कलश लेकर मन्त्रोच्चार के साथ साधकों का अभिषेक करें। भावना करें कि ईश्वरीय ऋषिकल्प जीवन के अनुरूप स्थापनाओं, बीजरूप प्रवृत्तियों को सींचा जा रहा है, समय पाकर वे फूलें-फलेंगी। जीवन के श्रेष्ठतम रस में भागीदारी के लिए परमात्म सत्ता से प्राथर्ना की जा रही है, अनुदानों को धारण किया जा रहा है।


title: वानप्रस्थ संस्कार

text: अभिषेक के बाद अग्निस्थापना करके विधिवत् यज्ञ किया जाए। स्विष्टकृत के पूर्व सात विशेष आहुतियाँ दी जाएँ। भावना की जाए कि युग देवता एक विशाल यज्ञ चला रहे हैं। उस यज्ञ में समिधा, द्रव्य बनकर हम भी सम्मिलित हो रहे हैं, उनसे जुड़कर हमारा जीवन धन्य हो रहा है।


title: वानप्रस्थ संस्कार

text: ॐ ब्रह्म होता ब्रह्म यज्ञा, ब्रह्मणा स्वरवो मिताः। अध्वयुर्ब्रर्ह्मणो जातो, ब्रह्मणोऽन्तहिर्तं हविः स्वाहा। इदं अग्नये इदं न मम। -अथवर्० १९.४२.१


title: वानप्रस्थ संस्कार

text: परिव्राजक का काम है चलते रहना। रुके नहीं, लक्ष्य की ओर बराबर चलता रहे, एक सीमा में न बँधे, जन-जन तक अपने अपनत्व और पुरुषार्थ को फैलाए। जो परिव्राजक लोकमंगल के लिए संकीणर्ता के सीमा बन्धन तोड़कर गतिशील नहीं होता, सुख-सुविधा छोड़कर तपस्वी जीवन नहीं अपनाता, वह पाप का भागीदार होता है।


title: वानप्रस्थ संस्कार

text: यज्ञ की चार परिक्रमाएँ चरैवेति मन्त्रों के साथ करें। भावना करें कि हम सच्चे परिव्राजक बनकर गतिशीलों को मिलने वाले दिव्य अनुदानों के उपयुक्त सत्पात्र बन रहे हैं।


title: माउंटस्टुअर्ट एल्फिन्स्टन

text: माउंटस्टुअर्ट एल्फिन्स्टन (Mountstuart Elphinstone ; 6 अक्टूबर 1779 – 20 नवम्बर 1859) स्कॉटलैण्ड का एक राजनयिक तथा इतिहासकार था जो ब्रितानी शासन में सरका में भी रहा। बाद में वह मुम्बई का गवर्नर बना जहाँ उसने कई शैक्षणिक संस्थान आरम्भ किए। प्रशासन के साथ ही उसने भारत तथा अफगानिस्तान के बारे में पुस्तकें लिखी।


title: माउंटस्टुअर्ट एल्फिन्स्टन

text: एल्फिंस्टन भारत में आधुनिक भारतीय भाषाओं के माध्यम से शिक्षा देने के समर्थक थे। सन १८२४ में अपना मत स्पष्ट करते हुए उन्होने कहा था कि यदि यूरोप के नए-नए ज्ञान को भारतीय जनता तक ले जाना है तो, यह कार्य यहाँ की जनता की आधुनिक भाषाओँ के माध्यम से ही किया सकता है। उन्होने पुरजोर शब्दों में इस बात पर भी बल दिया था कि – नैतिक और प्राकृतिक विज्ञानों की पुस्तकें भारत की आधुनिक भाषाओँ में तैयार करवाई जाएँ और उन्हीं भाषाओँ के माध्यम से भारत की जनता को शिक्षित किया जाए तथा जो लोग अंग्रेजी सीखकर यूरोपीय ज्ञान के सीधे संपर्क में आना चाहते हैं, उनके हित के लिए अंग्रेजी के स्कूल ख़ास तौर पर खोले जायें। उनका विचार था कि भारतीय जनता की मानसिक और नैतिक उन्नति के लिए अंग्रेजी का स्थान मात्र गौण ही नहीं है अपितु भारत में पाश्चात्य ज्ञान का प्रचार-प्रसार केवल अंग्रेजी के माध्यम से होना असम्भव भी है। रामधारीसिंह 'दिनकर' के अनुसार एल्फिंस्टन उन थोड़े से अंग्रेजों में भी श्रेष्ठ थे, जिनका लक्ष्य भारत को आत्मनिर्भरता प्रदान कर उसे अपने पांवों पर खड़ा होने के योग्य बनाना था। उल्लेखनीय है कि माउंटस्टुअर्ट एल्फिंस्टन ने जनशिक्षा के प्रसार के लिए सन १८२४, मुंबई में "बम्बई नेटिव एजुकेशन सोसायटी" की स्थापना की थी।


title: उत्पल दत्त

text: उत्पल दत्त (जन्म: 29 मार्च, 1929 निधन: 19 अगस्त, 1993) एक हिन्दी एवं बांगला फिल्म के प्रसिद्ध अभिनेता थे।


title: फुल्लन

text: शरीर के किसी भाग का अस्थायी रूप से (transient) बढ़ जाना आयुर्विज्ञान में फुल्लन (स्वेलिंग) कहा जाता है। हिन्दी में इसे उत्सेध, फूलना और सूजन भी कहते हैं। ट्यूमर भी इसमें सम्मिलित है। सूजन, प्रदाह के पाँच लक्षणों में से एक है। (प्रदाह के अन्य लक्षण हैं - दर्द, गर्मी, लालिमा, कार्य का ह्रास)


title: फुल्लन

text: एक शरीर का अंग चोट, संक्रमण, या रोग के जवाब में और साथ ही एक अंतर्निहित गाँठ की वजह से, प्रफुल्लित हो सकता है|


title: वीरसेन

text: आचार्य वीरसेन आठवीँ शताब्दी के भारतीय गणितज्ञ एवं जैन दार्शनिक थे। वे प्रखर वक्ता एवं कवि भी थे। धवला उनकी सबसे प्रसिद्ध रचना है। 'जयधवला' के भी वे रचयिता हैं।


title: वीरसेन

text: उन्होने स्तम्भस्थूण या 'फ्रस्टम' (frustum) का आयतन निकालने की विधि बतायी। वे 'अर्धच्छेद', 'त्रकच्छेद' और 'चतुर्थच्छेद' नाम के काँसेप्ट का प्रयोग करते थे। अर्धच्छेद में देखते हैं कि कोई संख्या कितनी बार में २ से विभाजित होकर अन्ततः १ हो जाती है। वस्तुतः यह २ आधार पर उस संख्या का लघुगणक (logx) की खोज है। इसी प्रकार 'त्रक्च्छेद' और 'चतुर्च्छेद' क्रमशः (logx) और (logx) हैं।


title: वीरसेन

text: d के बड़े मानों के लिये यह सूत्र पाई का मान लगभग π ≈ 355/113 = 3.14159292..., देता है। यह मान आर्यभट द्वारा आर्यभटीय में दिये गये मान π ≈ 3.1416 से अधिक शुद्ध है।


title: स्पेशल फ्रंटियर फोर्स

text: के साथ अगले संघर्ष की पूर्व तैयारी। इस बल को छापामार युद्ध और खुफिया सूचनाएं जुटाने के लिए प्रशिक्षित किया गया था। यह रॉ का ही शाखा हैं।


title: दिल अपना और प्रीत पराई

text: दिल अपना और प्रीत पराई हिन्दी भाषा की नाट्य प्रेमकहानी फ़िल्म है जो 1960 में प्रदर्शित हुई। इसे किशोर साहू ने लिखा और निर्देशित किया था। फिल्म में राज कुमार, मीना कुमारी और नादिरा मुख्य भूमिका में हैं।


title: दिल अपना और प्रीत पराई

text: फिल्म का संगीत शंकर जयकिशन द्वारा दिया गया है, और इसमें लता मंगेशकर द्वारा गाया गया एक हिट गीत, "अजीब दास्ताँ है ये" है। 1961 में फिल्मफेयर पुरस्कार में इसने नौशाद के "मुग़ल-ए-आज़म" के लोकप्रिय संगीत को सर्वश्रेष्ठ संगीत निर्देशक श्रेणी में हराकर सबको आश्चर्यचकित कर दिया था।


title: दिल अपना और प्रीत पराई

text: सुशील वर्मा (राज कुमार) शिमला अस्पताल में एक सर्जन (शल्य चिकित्सक) है। वो अस्पताल के मैदान में डॉक्टर के लिए बने घर में अपनी माँ और छोटी बहन मुन्नी के साथ रहता है। उसके पिता की मौत हो जाती है और उसके पिता के करीबी दोस्त उसके पढ़ाई का खर्च दे देते हैं, जिससे उनके ऊपर वो कर्ज के रूप में आ जाता है, जिसे उसकी माँ किसी भी तरह पूरा करने की सोचती है।


title: दिल अपना और प्रीत पराई

text: करुणा (मीना कुमारी) एक नर्स है, जो शिमला अस्पताल में आती है और उसकी मुलाक़ात डॉ॰ वर्मा से होती है। वे दोनों एक दूसरे की ओर आकर्षित होते हैं, पर अपनी भावनाओं को बाहर आने से रोक लेते हैं। एक दिन करुणा की मुलाक़ात मुन्नी से होती है, जो खेलते हुए गिर जाती है। वो मुन्नी को उसके घर ले जाती है, ये जाने बगैर कि वो डॉ॰ वर्मा की बहन है। वो मुन्नी के जख्म में पट्टी लगा देती है और तभी देखती है कि घर में बहुत सारा काम अटका हुआ है और उसकी माँ भी काफी बीमार है और घर के कार्य नहीं कर सकती है। वो घर के सारे काम कर देती है और सभी की देखभाल भी करती है। जब सुशील कर लौट कर ये सब देखता है तो उसे करुणा से और भी ज्यादा प्यार हो जाता है।


title: दिल अपना और प्रीत पराई

text: हालांकि इसके बाद उसकी माँ सभी परिवार वालों के साथ कश्मीर जाने की योजना बनाती है। इसी दौरान वो सुशील को कुसुम (नादिरा) के साथ शादी के लिए राजी करा लेती है। उसकी माँ को लगता है कि जिसने सुशील के पढ़ाई के पैसे दिये थे, उसी की बेटी से शादी हो जाये तो वो कर्ज पूरा हो जाएगा।


title: दिल अपना और प्रीत पराई

text: वे लोग शिमला आ जाते हैं। जब करुणा को पता चलता है कि सुशील और कुसुम की शादी होने वाली है तो वो टूट सी जाती है। स्थिति और भी खराब तब हो जाती है, जब सुशील, कुसुम को ज्यादा भाव न देकर करुणा को अधिक महत्व देने लगता है। कुसुम को जलन होने लगती है और वो सुशील की माँ और बहन को करुणा के खिलाफ भड़काने लगती है, जब तक कि सुशील उसे घर से निकाल नहीं देता है। वो वापस कश्मीर चले जाती है।


title: दिल अपना और प्रीत पराई

text: सुशील की माँ को अपनी गलती का एहसास होता है और वो अब सुशील और करुणा की शादी के बारे में सोचती है। किसी प्रकार का विवाद खड़ा न हो, इस कारण करुणा उस अस्पताल से किसी और अस्पताल में चले जाती है। लेकिन कुसुम बदला लेने की सोचती रहती है और जब ये बात सुशील को पता चलती है तो वो करुणा को बचाने की कोशिश करता है। वे लोग तेजी से पहाड़ी में कार चलाते रहते हैं, और इस चक्कर में कुसुम की मौत हो जाती है। अंत में करुणा और सुशील एक दूसरे से मिल जाते हैं।


title: .भारत

text: .in (वर्तमान में .भारत भी) भारत का इण्टरनेट का शीर्ष-स्तर डोमेन (सी॰सी॰टी॰ऍल॰डी॰) देश कोड है। डोमेन का संचालन आईएनरजिस्ट्री द्वारा नेशनल इंटरनेट एक्साचेंज ऑफ इंडिया (NIXI) के प्राधिकरण के अन्तर्गत होता है। आइएनरजिस्ट्री को भारत सरकार द्वारा नियत किया गया।


title: .भारत

text: वर्ष 2005 तक, .in डोमेन की उदारीकृत नीति के अन्तर्गत, .in के द्वितीय स्तर के असीमित पंजीकरण किये जा सकते हैं। पहले से निर्धारित एवं उपलब्ध क्षेत्रों में भी असीमित पंजीकरण अनुमत हैं:


title: .भारत

text: पंजीकरण में छूट देने से पहले भारत में 1992 से 2004 तक केवल 7000 नामों का ही .in डोमेन के साथ पंजीयन हुआ।मार्च 2010 के आँकड़ों के अनुसार, यह संख्या 6,10,000 डोमेन नामों से भी ऊपर पहुँच चुका था। जिनमें से 60% नाम भारत से थे बाकी डोमेन देश के बाहर से थे। अक्टूबर 2011 के आँकड़ों के अनुसार यह संख्या दस लाख से भी ऊपर पहुँच चुकी थी। यह डोमेन लघु-डोमेन के लिए लोकप्रिय है।


title: .भारत

text: डोमेन .nic.in राष्ट्रीय सूचना एवं विज्ञान केन्द्रों के लिए आरक्षित है लेकिन वास्तविकता में अधिकतर भारतीय अभिकरणों के डोमेन का अन्त .nic.in पर होता है।


title: .भारत

text: भारत अन्तरराष्ट्रीयकृत डोमेन नाम आरम्भ करने की योजना बना रहा है। जो भारत की सभी 22 स्थानीय भाषाओं में हों। ये अन्तरराष्ट्रीयकृत डोमेन नाम भारत के सात नये शीर्ष डोमेनों के साथ प्रयुक्त किये जा सकेंगे।


title: ब्लैक विडो

text: नताशा आलियानोवा रोमानोवा, जो अपने अन्य नाम; नताशा रोमनॉफ या ब्लैक विडो से अधिक प्रचलित है, मार्वल कॉमिक्स द्वारा प्रकाशित अमेरिकी कॉमिक पुस्तकों में दिखने वाली एक काल्पनिक सुपरहीरो है।


title: ब्लैक विडो

text: यह चरित्र पहली बार "टेल्स ऑफ़ सस्पेंस" #५२ (अप्रैल १९६४) में प्रकाशित हुआ था, और इसे संपादक-प्लॉटर स्टैन ली, लेखक डॉन रीको और कलाकार डॉन हैक ने बनाया था। ब्लैक विडो को प्रारम्भ में एक रूसी गुप्तचर के रूप में दर्शाया गया था, जो आयरन मैन की कॉमिक श्रृंखला में खलनायिका थी। वह बाद में अमेरिका चली गई, जहां वह शील्ड एजेंसी के लिए जासूसी करने लगी,


title: ब्लैक विडो

text: अभिनेत्री स्कार्लेट जोहानसन मार्वल सिनेमेटिक यूनिवर्स की फिल्मों में नताशा रोमनॉफ की भूमिका निभा रही हैं। जोहानसन आयरन मैन २ (२०११), द अवेंजर्स (२०१२), (२०१४), (२०१५), और (२०१७) में ब्लैक विडो का अभिनय कर चुकी हैं, और वह ही एमसीयू की आगामी , और उसके सीक्वल में भी ब्लैक विडो की भूमिका का निर्वहन करेंगी।


title: आरा नागरी प्रचारिणी सभा

text: ब्रिटिश हुकूमत में जब हिन्दी की उपेक्षा की जा रही थी तब नागरी लिपि के प्रचार और हिन्दी साहित्य के विस्तार के लिए उतर भारत में दो स्थानों पर नागरी प्रचारिणी सभा की स्थापना की गयी। एक काशी (उत्तर प्रदेश) और दूसरा आरा (बिहार) में।


title: पूषा

text: पांचवें आदित्य पूषा हैं जिनका निवास अन्न में होता है। समस्त प्रकार के धान्यों में ये विराजमान हैं। इन्हीं के द्वारा अन्न में पौष्टिकता एवं ऊर्जा आती है। अनाज में जो भी स्वाद और रस मौजूद होता है वह इन्हीं के तेज से आता है।


title: आरा नागरी प्रचारिणी सभा

text: आरा में नागरी प्रचारिणी सभा की स्थापना 12 अक्टूबर 1901 ई. को स्व. पं॰ सकल नारायण शर्मा, जय बहादुर, राम कृष्ण अग्रवाल, देव कुमार जैन, जैनेन्द्र किशोर जैन, राय साहब हर्षू प्रसाद सिंह आदि साहित्य प्रेमियों के सहयोग से हुई। सभा किराये के मकान में 1928 तक रहा। इसके बाद सन् 1928 में सरकार द्वारा रमना मैदान के उत्तर-पूर्व कोने पर भू-अर्जन के बाद दो कमरों का निर्माण कराया गया। सभा द्वारा 3 मार्च 1950 ई. को राष्ट्रपति डॉ॰ राजेन्द्र प्रसाद को अभिनंदन ग्रंथ समर्पित किये जाने के अवसर पर बिहार सरकार की ओर से 25 हजार की नकद राशि सभा को उपलब्ध करायी। इस राशि से ही वर्तमान भवन की नींव पड़ी।


title: आरा नागरी प्रचारिणी सभा

text: सभा द्वारा 'नवरस', 'आरा पुरातत्व', 'सिख-गुरुओं का इतिहास', 'मैथिल कोकिल विद्यापति' आदि पच्चीसों ग्रंथों का प्रकाशन हुआ। राष्ट्रपिता महात्मा गांधी, खान अब्दुल गफ्फार खान, मदन मोहन मालवीय, हरिऔध, डॉ॰ राजेन्द्र प्रसाद, संत निहाल सिंह आदि महानुभावों का अभिनंदन तथा अभिनंदन ग्रंथों के प्रकाशन का श्रेय सभा को प्राप्त है। बहुत पहले सभा की ओर से 'नागरी हितैषी' साहित्यिक पत्रिका निकलती थी, जिसका प्रकाशन वर्षो से बंद है। अब सिर्फ वार्षिक 'शोध' पत्रिका प्रकाशित होती है। अर्थाभाव में सभा का भवन जर्जर हो गया था। इसका जीर्णोद्धार वर्ष 1964 में भूतपूर्व बिहार विधान परिषद के सदस्य व सभा के सचिव स्व. रणजीत बहादुर सिंह के प्रयास से हुआ। सभागार की बुकिंग के अलावे इसकी 26 दुकानें आय के मुख्य स्रोत है। सभा के स्थापना काल से छोटे स्तर पर इसकी लाइब्रेरी थी। वर्तमान में जिला केन्द्रीय पुस्तकालय शहर में आकर्षण का केन्द्र है। यहां वर्तमान समय में लगभग 25 हजार पुस्तकें हैं, जिसमें कई ऐतिहासिक व दुर्लभ पुस्तकें हैं। प्रत्येक माह पुस्तकालय में लगभग ढाई दर्जन पत्र-पत्रिकाएं आती हैं। पुस्तकालय को प्रति वर्ष 22 हजार रुपये का अनुदान प्राप्त होता है। सभा की भूमि का लीज वर्ष 2007 में समाप्त हो गया है। इसके नवीनीकरण के लिए आवेदन दिया गया है। लेकिन अभी तक इसका नवीनीकरण नहीं हो पाया है।


title: अमर प्रेम (1972 फ़िल्म)

text: अमर प्रेम 1972 में प्रदर्शित हिन्दी भाषा की नाट्य रूमानी फिल्म है। इसका निर्देशन और निर्माण शक्ति सामंत ने किया। यह फिल्म बंगाली फिल्म "निशि पद्मा" (1970) की रीमेक है, जिसका निर्देशन अरबिंद मुखर्जी ने किया था, जिन्होंने बिभूतिभूषण बंधोपाध्याय की बंगाली लघु कहानी "हिंगर कोचुरी" पर आधारित दोनों फिल्मों के लिए पटकथा लिखी थी।


title: अमर प्रेम (1972 फ़िल्म)

text: फिल्म में शर्मिला टैगोर ने वेश्या की भूमिका निभाई है, जिसमें राजेश खन्ना अकेलेपन से ग्रस्त व्यवसायी की भूमिका में हैं और विनोद मेहरा युवा नंदू के रूप में है, जिसका ख्याल दोनों रखने लगते हैं। फिल्म आर॰ डी॰ बर्मन द्वारा संगीत के लिए विख्यात है; जिसमें किशोर कुमार, आर॰ डी॰ बर्मन के पिता एस॰ डी॰ बर्मन और लता मंगेशकर जैसे प्रसिद्ध पार्श्व गायकों द्वारा गाए गए गीत हैं। गीत के बोल आनंद बख्शी के थे।


title: अमर प्रेम (1972 फ़िल्म)

text: पुष्पा (शर्मिला टैगोर) को उसके पति और उसकी नई पत्नी ने घर से निकाल दिया। जब वह घर छोड़ने से इनकार करती है, तो उसका पति उसे पीटता है और उसे बाहर फेंक देता है। वह मदद के लिए अपनी माँ के पास जाती है, लेकिन उसकी माँ भी उसका परित्याग कर देती है। जब वह आत्महत्या करने की कोशिश करती है, तो उसे उसके गाँव के आदमी, नेपाल बाबू (मदन पुरी) द्वारा कलकत्ता के एक वेश्यालय में बेच दिया जाता है। वेश्यालय में उसके पहले दिन पर, एक व्यवसायी आनन्द बाबू (राजेश खन्ना), उसकी गायकी से आकर्षित होते हैं। आनन्द बाबू शादीशुदा तो है लेकिन अकेलेपन में है और वह उसका नियमित आगंतुक बन जाता है।


title: अमर प्रेम (1972 फ़िल्म)

text: बाद में, अपने परिवार के साथ एक विधुर आदमी, पुष्पा के गाँव का ही, उसके स्थान के करीब के घर में आ जाता है। नए पड़ोसी का बेटा, नंदू को घर पर कोई प्यार नहीं मिलता है, क्योंकि उसके पिता हर समय काम करते हैं और उसकी सौतेली माँ (बिन्दू) उसकी परवाह नहीं करती है। नंदू के पिता (सुजीत कुमार) पुष्पा के नए जीवन के बारे में जान जाते हैं और उसे उसके और उसके परिवार के साथ बातचीत करने से मना करते हैं क्योंकि वह डरता है कि लोग क्या कहेंगे। हालाँकि, पुष्पा नंदू को अपना बेटा मानने लगती है जब उसे पता चलता है कि उसके साथ घर पर बदसलूकी की जाती है और वह अक्सर भूखा रह जाता है। नंदू भी पुष्पा से प्यार करने लगता है और उसे अपनी माँ मानने लगता है।


title: खरक

text: खरक या खर्ग या खिर्क या रोकू () एक पतझड़ी वृक्ष है जो २० से २५ मीटर तक उग सकता है। यह रेतीली ज़मीन में और समशीतोष्ण (टेम्परेट) इलाक़ों में तेज़ी से उगता है। इसका निवास क्षेत्र भारत, पाकिस्तान, तुर्की, बाल्कन क्षेत्र, इटली और फ़्रांस है, हालांकि यह दुनिया की अन्य जगहों पर भी फैल गया है। इसे पंजाबी भाषा में ब्रमजी और कश्मीरी भाषा में ब्रिमिज भी कहा जाता है। यह पेड़ छाया में नहीं उग सकता और केवल सूरज की सीधी रोशनी में ही पनपता है। भारत में यह हिमालय के मंझले क्षेत्रों में तो उगता ही है, लेकिन साथ ही साथ दिल्ली जैसे क्षेत्रों में भी मिलता है, हालांकि कुछ जीववैज्ञानिकों के अनुसार या वृक्ष दिल्ली की गर्मियों को नहीं झेल सकता और वहाँ मिलने वाला पेड़ 'सेल्टिस ऑस्ट्रालिस' () जाति का नहीं बल्कि उस से मिलती-जुलती 'सेल्टिस टेट्रान्ड्रा' () जाति का है।


title: खरक

text: यह एक सुन्दर पेड़ है और सूखा व बारिश दोनों सहन कर लेता है, इसलिए इसे अक्सर सजावटी कारणों से लगाया जाता है। इसका छोटा और मीठा फल कच्चा खाया जा सकता है और पकाया भी जा सकता है। इसके पत्तों और फलों का उबाला देकर छाना गया पानी पेट के दर्द, दस्तों और स्त्रियों में मासिक धर्म से सम्बंधित शिकायतों के लिए लाभदायक माना जाता है। वृक्ष की छाल से एक पीला रंग भी उपलब्ध होता है। इसकी लकड़ी सख़्त और टिकाऊ होती है और इसकी टहनियों को कुछ बूढ़े लोग चलने की छड़ियों के लिए भी प्रयोग करते हैं।


title: नरेला, भोपाल विधानसभा निर्वाचन क्षेत्र

text: नरेला विधानसभा क्षेत्र मध्य भारत में मध्य प्रदेश राज्य के 230 विधानसभा निर्वाचन क्षेत्रों में से एक है। नरेला विधानसभा सीट वर्ष 2008 में अस्तित्व में आई थी। यह भोपाल (लोकसभा निर्वाचन क्षेत्र) का एक खंड है।


title: रुमटेक मठ

text: रुमटेक मठ (तिब्बती: རུམ་ཐེག་དགོན་པ / रुम'थेग'दगोन'प) सिक्किम की राजधानी गान्तोक के निकट स्थित एक बौद्ध बिहार (गोम्पा) है। इसे 'धर्मचक्र केन्द्र' भी कहते हैं।


title: अक्षय नवमी

text: कार्तिक शुक्ल पक्ष की नवमी अक्षय नवमी कहलाती है। यों सारे कार्तिक मास में स्नान का माहात्म्य है, परंतु नवमी को स्नान करने से अक्षय पुण्य होता है, ऐसा हिंदुओं का विश्वास है। इस दिन अनेक लोग व्रत भी करते हैं और कथा वार्ता में दिन बिताते हैं।


title: अक्षय नवमी

text: आंवला वृक्ष का पूजन भक्ति भाव के साथ करना चाहिए। पुराणों कहा गया है कि जिस इच्छा के साथ पूजन किया जाता वह इच्छा पूर्ण होती है इसलिए इस नवमी को इच्छा नवमी भी कहते हैं।


title: अक्षय नवमी

text: अक्षय नवमी के दिन आंवला वृक्ष के नीचे भोजन बनाकर खाने का विशेष महत्व है। यदि आंवला वृक्ष के नीचे भोजन बनाने में असुविधा हो तो घर में भोजन बनाकर आंवला के वृक्ष के नीचे जाकर पूजन करने के पश्चात् भोजन करना चाहिए। भोजन में सुविधानुसार खीर , पूड़ी या मिष्ठान्न हो सकता है।


title: जलमुर्गी

text: जलमुर्गी (Moorhen) रेलिडाए कुल के जलीय पक्षियों का एक समूह है, जिसकी अधिकांश सदस्स्य जातियाँ गैलीनुला (Gallinula) वंश के अंतर्गत आती हैं।


title: परबत्ता प्रखण्ड (खगड़िया)

text: भौगोलिक दृष्टि से परबत्ता प्रखंड तीन तरफ से गंगा नदी से घिरा हुआ है जबकि इसकी उत्तरी सीमा खगड़िया जिले के गोगरी प्रखंड से टकराती है। इस प्रखंड में कुल 22 पंचायत है।


title: परबत्ता प्रखण्ड (खगड़िया)

text: नायागांव का स्वर्ण मंदिर भी आकर्षण का केंद्र है जहां दूर दूर से भक्त अपनी मनोकामना पूर्ति के लिए आते हैं.


title: सफ़ेद गिद्ध

text: सफ़ेद गिद्ध () "(Neophron percnopterus)" पुरानी दुनिया (जिसमें दोनों अमरीकी महाद्वीप शामिल नहीं होते) का गिद्ध है जो पहले पश्चिमी अफ़्रीका से लेकर उत्तर भारत, पाकिस्तान और नेपाल में काफ़ी तादाद में पाया जाता था किन्तु अब इसकी आबादी में बहुत गिरावट आयी है और इसे अंतर्राष्ट्रीय प्रकृति संरक्षण संघ ने संकटग्रस्त घोषित कर दिया है। भारत में जो उपप्रजाति पाई जाती है उसका वैज्ञानिक नाम "(Neophron percnopterus ginginianus)" है। उत्तर भारत के अलावा भारत में अन्य जगह यह प्रवासी पक्षी है।


title: सफ़ेद गिद्ध

text: इसकी विभिन्न उपजातियों के रंगों में मामूली फेरबदल दिखने को मिलती है तथा जिन क्षेत्रों में यह रहता है उसके आधार पर भी रंगों में अन्तर पाया जाता है जैसे चेहरे का रंग ज़र्द पीले से लेकर नारंगी तक हो सकता है और पंखों का रंग सलेटी से लेकर कत्थई रंग का हो सकता है। इसके डैनों का अन्दरुनी अगला भाग और गले से लेकर पूँछ तक का अन्दरुनी भाग सफ़ेद होता है और उड़ते समय निचे से देखने वाले को यह सफ़ेद नज़र आता है। इसी कारण से इसका हिन्दी नाम सफ़ेद गिद्ध पड़ा।


title: सफ़ेद गिद्ध

text: सफ़ेद गिद्ध अपने अन्य प्रजाति के पक्षियों की तरह मुख्यतः लाशों का ही सेवन करता है लेकिन यह अवसरवादी भी होता है और छोटे पक्षी, स्तनपायी और सरीसृप का शिकार कर लेता है। अन्य पक्षियों के अण्डे भी यह खा लेता है और यदि अण्डे बड़े होते हैं तो यह चोंच में छोटा पत्थर फँसा कर अण्डे पर मारकर तोड़ लेता है।


title: सफ़ेद गिद्ध

text: दुनिया के अन्य इलाकों में यह चट्टानी पहाड़ियों के छिद्रों में अपना घोंसला बनाता है लेकिन भारत में इसको ऊँचे पेड़ों पर, ऊँची इमारतों की खिड़कियों के छज्जों पर और बिजली के खम्बों पर घोंसला बनाते देखा गया है। पत्थर से अण्डे तोड़ने के अलावा इसको एक अन्य औज़ार का इस्तेमाल करते हुये भी देखा गया है। घोंसला बनाते समय यह छोटी टहनी चोंच में पकड़कर जानवरों की खाल के बालों को टहनी में लपेटकर अपने घोंसले में रखता है जिससे घोंसले का तापमान बाहर के तापमान से अधिक रहता है।


title: सफ़ेद गिद्ध

text: यह जाति आज से कुछ साल पहले अपने पूरे क्षेत्र में पर्याप्त आबादी में पायी जाती थी। १९९० के दशक में इस जाति का ४०% प्रति वर्ष की दर से ९९% पतन हो गया। इसका मूलतः कारण पशु दवाई डाइक्लोफिनॅक (diclofenac) है जो कि पशुओं के जोड़ों के दर्द को मिटाने में मदद करती है। जब यह दवाई खाया हुआ पशु मर जाता है और उसको मरने से थोड़ा पहले यह दवाई दी गई होती है और उसको सफ़ेद गिद्ध खाता है तो उसके गुर्दे बंद हो जाते हैं और वह मर जाता है। अब नई दवाई मॅलॉक्सिकॅम आ गई है और यह हमारे गिद्धों के लिये हानिकारक भी नहीं हैं। जब इस दवाई का उत्पादन बढ़ जायेगा तो सारे पशु-पालक इसका इस्तेमाल करेंगे और शायद हमारे गिद्ध बच जायें।


title: पूर्व छात्र (एल्युमनाइ)

text: "अमेरिकन हेरिटेज शब्दकोष" के अनुसार एल्युमनस (बहुवचन. एल्युमनाइ), "एक उपाधि प्राप्त (जेसी) या एक विद्यालय, कॉलेज, या विश्वविद्यालय के पूर्व छात्र को कहते हैं।" इसके अतिरिक्त, एक एल्युमना (बहुवचन. एल्युमनी) एक "महिला उपाधि प्राप्त या विद्यालय, कॉलेज, या विश्वविद्यालय की पूर्व छात्रा को कहते हैं।" यदि एक समूह में एक से अधिक लिंग के लोग हैं, चाहे उसमे मात्र एक ही पुरुष क्यूँ न हो, तो ऐसे में बहुवचन एल्युमनाइ का ही प्रयोग किया जायेगा.


title: पूर्व छात्र (एल्युमनाइ)

text: लैटिन संज्ञा "एल्युमनस" का अर्थ "धात्रेय पुत्र, शिष्य" है और यह क्रिया "ऐलेर" "पोषण करना" से लिया गया है।


title: पूर्व छात्र (एल्युमनाइ)

text: एक एल्युमनस या एल्युमना एक पूर्व छात्र होता है और विशेषतः एक शैक्षिक संस्थान (विद्यालय, कॉलेज, विश्वविद्यालय) से उपाधि प्राप्त होता है। संयुक्त राज्य के शिक्षा विभाग के अनुसार, शब्द "एल्युमनी" का प्रयोग यां तो महिलाओं के कॉलेजों, यां महिला छात्रा समूह के, संयोजक के रूप में किया जाता है। शब्द "एल्युमनाइ" का प्रयोग यां तो पुरुषों के कॉलेजों, पुरुष छात्र समूह, या छात्रों के मिश्रित समूह के लिए किया जाता है:


title: पूर्व छात्र (एल्युमनाइ)

text: कभी-कभी संक्षिप्त रूप में इस शब्द की "एलम" के रूप में लिखा जाता है, जिसका अर्थ "एक एल्युमना या एल्युमनस" होता है।


title: पूर्व छात्र (एल्युमनाइ)

text: "एल्युमनाइ" (बहुवचन रूप) का प्रायः दोनों ही लिंगों के सम्बन्ध में एकवचन के रूप में गलत प्रयोग किया जाता है; जैसे, "मै ड्यूक विश्वविद्यालय का एक एल्युमनाइ हूँ," जबकि इसके स्थान पर यह कहा जाना चाहिए कि "मै ड्यूक विश्वविद्यालय का एक एल्युमनस/एल्युमना हूँ." इस प्रकार का प्रयोग इतिहास या औपचारिक सन्दर्भ में गलत है। इस प्रकार के गलत प्रयोग का अस्तित्व संभवतः लातिन व्याकरण की अनभिज्ञता के कारण है और इसका एक अन्य कारण यह भी है कि विश्वविद्यालय के व्यापारिक खरीद और मुद्रित कागजों में सदैव ही बहुवचन कर्ता का प्रयोग किया जाता है।


title: पूर्व छात्र (एल्युमनाइ)

text: कई संस्थानों में एल्युमनाइ पुनर्मिलन समारोह बहुत प्रसिद्द होते हैं। इसका आयोजन सामान्यतया एल्युमनाइ समिति द्वारा किया जाता है और यह प्रायः सामाजिक अवसर होते हैं जिन पर धन एकत्र किया जाता है।


title: पूर्व छात्र (एल्युमनाइ)

text: यू॰के॰ के कई स्वतंत्र विद्यालयों में, न्यू जीलैंड स्कूल, श्री लंकन स्कूल, यूके के कुछ विश्वविद्यालय में और कुछ सीमा तक ऑस्ट्रेलिया और कनाडा में भी, स्कूल के पूर्व छात्रों के लिए पारंपरिक रूप से वाक्यांशों पुराना छात्र या पुरानी छात्रा का प्रयोग किया जाता है और विश्वविद्यालय के पूर्व छात्र के लिए, पुराना सदस्य या मात्र सदस्य (या न्यू जीलैंड में "एल्युमनस) का प्रयोग किया जाता है। कनाडा के रॉयल मिलेट्री कॉलेज में, पूर्व कैडेट और प्राचीन दल का सदस्य आदि पारंपरिक वाक्यांशों का प्रयोग होता है, जैसे कि कॉलेज संख्या में होता हैं। इसका एक अन्य उदहारण प्राचीन दस्ता है, इसका प्रयोग वर्जीनिया मिलेट्री संस्थान के एल्युमनाइ के सम्बन्ध में किया जाता है। कुछ विद्यालयों के लिए वाक्यांशों के इस सामान्य प्रतिबन्ध के कारण इसे प्रायः यूके की अभिजात्यता से जोड़ा जाता है।


title: पूर्व छात्र (एल्युमनाइ)

text: कुछ विद्यालय, विद्यालय के नाम से ही जुड़े विशिष्ट शब्दों का प्रयोग करते हैं, जैसे "प्राचीन एतोनियन," "प्राचीन चर्चियन," "प्राचीन नौक्स ग्रैमैरियन," या "प्राचीन रैप्टोनियन," (एटन कॉलेज, चर्चर कॉलेज, नौक्स ग्रामर स्कूल और रैप्टन स्कूल के प्राचीन छात्र); या एक इससे भी अधिक कठिन शब्द, जैसे सिटी ऑफ़ लन्दन स्कूल और डाउनसाइड स्कूल के लिए "प्राचीन नागरिक" और "प्राचीन जियौर्जियन" का प्रयोग. यूके के ही अन्य उदाहरणों में "प्राचीन एलेनियन" (डल्विक कॉलेज), "प्राचीन ब्ल्यू" (क्राइस्ट अस्पताल), "प्राचीन डुनुमियन" (डाउन हाई स्कूल), प्राचीन नोवोकैस्ट्रीयन" (रॉयल ग्रामर स्कूल, न्यू कैसल अपॉन टाइन) और "प्राचीन मिड" (ट्रिनिटी स्कूल ऑफ़ विटगिफ्ट).


title: पूर्व छात्र (एल्युमनाइ)

text: स्कॉटलैंड में पूर्व शिष्य (फॉर्मर प्यूपिल) (एफपी) शब्द का भी प्रयोग किया जाता है, विशेषतः जब विद्यालय के खेल दल की ओर संकेत किया जाये. यूएस के कुछ विद्यालय, जैसे कि टेक्सास ऐ&एम विश्वविद्यालय, पूर्व छात्र (फॉर्मर स्टुडेंट) शब्द के प्रयोग को अधिक उचित समझते हैं।


title: रशीदुन सेना

text: रशीदुन सेना; (Rashdun Army), सातवीं शताब्दी में इस्लामी खिलाफत शासन प्रणाली का एक सशस्त्र बल था। रशीदुन सेना ने उच्च स्तर का अनुशासन, रणनीति कौशल और संगठन बनाए रखा था जो अपने समय में रशीदुन सेना एक शक्तिशाली तथा प्रभावी सेना थी और आकार में 632 ईस्वी के शुरू में 13,000 का समूह था जैसे जैसे खिलाफत का विस्तार हुआ उसी तरह धीरे धीरे बढ़कर 670 ईस्वी में 100,000 सैनिकों की संख्या हो गयी। रशीदुन सेना के तीन सबसे सफल जनरलो में खालिद इब्न अल वालिद थे जिन्होंने फारसी, मेसोपोटामिया पर विजय प्राप्त की थी और अबू उबैदाह इब्न अल-जर्राह ने रोमन सीरिया पर विजय प्राप्त की थी तीसरे कमांडर अम्र इब्न अल-आश जिन्होंने रोमन मिस्र पर विजय प्राप्त की थी।


title: रशीदुन सेना

text: केवल मुसलमानों को नियमित सैनिकों के रूप में रशीदून सेना में शामिल होने की अनुमति थी। खलीफा हजरत अबू बक्र के शासनकाल में रीद्दा युद्धों के दौरान, सेना में मुख्य रूप से मदीना, मक्का और ताइफ के लोग सेना में शामिल थे बाद में 633 में इराक, मेसोपोटामिया की विजय के दौरान कई शयनकक्षों को नियमित सैनिकों के रूप में भर्ती किया गया था। ससादीद फारस (633-656) की इस्लामी विजय के दौरान, कुछ 12,000 कुलीन फ़ारसी सैनिक इस्लाम में परिवर्तित हुए और बाद में उन्होने साम्राज्य के विजय अभियानो में एक सैनिक के रूप में काम किया। रोमन सीरिया (633-638) की मुस्लिम विजय के दौरान, उनके कमांडर जोआचिम (बाद में अब्दुल्ला जोकीम) के तहत कुछ 4,000 यूनान के बीजान्टिन सैनिक इस्लाम धर्म में परिवर्तित हुए जिन्होंने अनातोलिया और मिस्र दोनों के विजय में नियमित सैनिकों के रूप में काम किया। मिस्र की विजय (641-644) के दौरान, कॉप्टिको ने इस्लाम स्वीकार किया था। उत्तरी अफ्रीका की विजय के दौरान, बर्बर जाती नियमित रूप से इस्लाम में सैनिकों के रूप में भती हुए, जो बाद में रशीदून सेना का बड़ा हिस्सा बना और बाद में अफ्रीका में उमाय्याद सेना का हिस्सा बना।


title: एयरबस ए३८०

text: एयरबस ए३८० (Airbus A380) एयरबस द्वारा निर्मित एक वायुयान है। यह दो डेकर वाला, चौड़ा, चार इंजन युक्त विमान है। यह विश्व का सबसे बड़ा यात्री विमान है। ए३८० विमान की पहली उड़ान ५ अप्रैल २००५ को हुई थी। २००७ में यह व्यावसायिक उड़ान भी भरने लगा।


title: आयुर्विज्ञान का इतिहास

text: सूत्रबद्ध विचारव्यंजन के हेतु आयुर्विज्ञान (मेडिसिन) के क्रमिक विकास को लक्ष्य में रखते हुए इसके इतिहास के तीन भाग किए जा सकते हैं :


title: आयुर्विज्ञान का इतिहास

text: मानव की सृष्टि हुई। आहार, विहार तथा स्वाभाविक एवं सामाजिक परिस्थितियों के कारण मानव जाति पीड़ित होने लगी। उस पीड़ा की निवृत्ति के लिए उपायों के अन्वेषणों से ही आयुर्विज्ञान का प्रादुर्भाव हुआ।


title: आयुर्विज्ञान का इतिहास

text: उस समय चिकित्सा त्राटक (योग की एक मुद्रा), प्रयोग अथवा अनुभव के आधार पर होती थी, जिसके अंतर्गत शीतल एवं उष्ण पदार्थों का सेवन, रक्तनि:सारण, स्नान, आचूषण तथा स्नेहमर्दन आदि आते थे। पाषाणयुग से ही वेधनक्रिया सदृश विस्मयकारी शल्यक्रियाएँ प्रचलित थीं। निर्मित भेषजों में वमनकारी और विरेचनकारी योगों तथा भूत पिशाचादि के निस्सारण के लिए तीव्र यातनादायक द्रव्यों का उपयोग होता था। इस प्रकार आदिम आयुर्विज्ञान तत्कालीन संस्कृति पर आधारित था, किंतु विभिन्न देशों में संस्कृतियाँ स्वयं विभिन थीं।


title: आयुर्विज्ञान का इतिहास

text: यह अत्यंत प्राचीन समय में भी समुन्नत दशा में था। आज भी इसका कुलश रूप से प्रयोग होता है। आयुर्विज्ञान के उद्गम वेद हैं (समय के लिए द्र. वेद)। वेदों में, विशेषत: अथर्ववेद में, शरीरविज्ञान, औषधिविज्ञान, चिकित्साविज्ञान, कीटाणुविज्ञान, शल्यविज्ञान आदि की ऋचाएँ उपलब्ध हैं। चरक एवं सुश्रुत (सुश्रुत के लैटिन आनुवादक हेसलर के अनुसार समय लगभग 1,000 वर्ष ई.पू.) में इसके पृथक्-पृथक् शल्य एवं कायचिकित्सा के रूप में, दो भेद हो गए हैं। सुश्रुत शल्यचिकित्सा-प्रधान एवं कायचिकित्सा में गौण तथा चरक कायचिकित्सा में प्रधान एवं शल्यचिकित्सा में गौण माने जाते हैं। पाँच भौतिक तत्वों (क्षिति, जल, पावक, गगन, समीर) के आधार पर वात, पित्त, कफ इन तीनों को रोगोत्पादक कारण माना है। कहा गया कि शरीर में इनकी विषमता ही रोग है एवं समता आरोग्य। अत: विषम दोषों को सम करने के उपाय को चिकित्सा कहते थे। इसके आठ अंग माने गए : काय, शल्य, शालाक्य, बाल, ग्रह, विष, रसायन एवं बाजीकरण। निदान में दोषों के साथ ही साथ कीटाणु संक्रमण को भी रोगों का कारण माना गया था। प्रसंग, गात्रसंस्पर्श, सहभोज, सहशय्यासन, माल्यधारण, गंधानुलेपन आदि के द्वारा प्रतिश्याय (जुकाम), यक्ष्मादि रोगों के एक व्यक्ति से दूसरे में संक्रमण का निर्देश सुश्रुत में है। उसमें प्रथम निदान पर, तत्पश्चात् चिकित्सा पर भी जोर दिया गया है।


title: आयुर्विज्ञान का इतिहास

text: त्रिदोषों के संचय, प्रकोप, प्रसार, स्थान, संस्रय (मेल), व्यक्ति ओर भेद के अनुसार रोगों की चिकित्सा का निर्देश किया गया है। अनुचित बाह्य पदार्थों के प्रयोग से शरीर में दोषों का संचय न हो, इस विचार से भोजन—निर्माण--काल में ही, अथवा भोजन करने के समय ही, भोज्य पदार्थों में उनके वृद्धिनिवारक भेषजतत्वों का प्रयोग किया जाय, जैसे बैंगन की भाजी बनाते समय हींग एवं मेथी का प्रयोग और ककड़ी के सेवनकाल के पूर्व उसमें काली मिर्च एवं लवण का योग आदि, क्योंकि विश्वास था कि हींग, मिर्च आदि के साथ बैंगन और ककड़ी के शरीर में प्रवेश करने पर इन भाजियों से उत्पन्न दोषों का अवरोध हो जाता है। यह प्रथम चिकित्सालय समझा जाता था। संचय के अवरोध के लिए पहले से ही उपाय न करने पर दोषों का प्रकोप माना जाता था। इस अवस्था में भी चिकित्सा न हो तो उनका प्रसार होना माना गया। सिद्धांत यह था कि फिर भी यदि चिकित्सा न की जाय तो दोष घर कर लेते हैं। इसके पश्चात् विशिष्ट दोषों से विशिष्ट स्थानों में विभिन्न लक्षणों की उत्पत्ति होती है। तत्पश्चात् भी चिकित्सा में अवहेलना से रोग गंभीर होता है और असाध्य कोटि का हो जाता है। अत: परिवर्जन (परहेज) मुख्यत: प्रारंभिक चिकित्सा मानी गई। आयुर्वेद में निदान चिकित्सा का प्रारंभिक अंग है। देश की विशालता एवं जलवायु की विषमता होने से यहाँ औषधविज्ञान का भी बड़ा विकास हुआ। अत: एक ही प्रकार के ज्वर के लिए भिन्न-भिन्न औषधियों के प्रयोग निर्णीत किए गए। इसी से निघंटु में औषधियों की बहुलता एवं भेषज-निर्माण-ग्रंथों में प्रयोग की बहुलता दृष्टिगोचर होती है। रक्तपरिभ्रमण, श्वसन, पाचन आदि शारीरिक क्रियाओं का ज्ञान भारत में हजारों वर्ष पूर्व ही हो गया था। शल्यचिकित्सा में यह देश प्रधान था। प्राय: सभी अवयवों की चिकित्सा शल्य और शालाक्य (चीर फाड़) द्वारा होती थी। प्लास्टिक सर्जरी, शिरावेध, सूचीवेध आदि सभी सूक्ष्म कार्य होते थे। बाल को खड़ा चीर सकनेवाले शस्त्र थे। अस्थियों का स्थानभ्रंश, क्षति आदि का भिन्न-भिन्न भग्नास्थिबंधों (स्प्लिंट्स) द्वारा उपचार होता था। अत: भारतीय आयुर्विज्ञान अपने समय में सर्वगुणसंपन्न था।


title: आयुर्विज्ञान का इतिहास

text: यह अति प्राचीनकाल के परंपरागत अभ्यासों तथा इंद्रजाल पर अवलंबित था। इसके चिकित्सक मंदिरों के पुरोहित या कुछ अभ्यस्त व्यक्ति ही होते थे। ये स्वास्थ्यविज्ञान, आहारनियम, विरेचन, वस्तिकर्म आदि पर ध्यान देते थे, परंतु ये पर्याप्त सफल नहीं हुए। अनुलेप, प्रलेप तथा अंतग्राह्म भेषजों का भी प्रयोग होता था। मधु, क्षार, देवदारुतैल, अंजीरत्वचा, तूतिया, फिटकरी तथा प्राणियों के यकृत, हृदय, रक्त और सींग आदि का प्रयोग होता था। इन सबसे अच्छे चिकित्सकों के उत्पन्न होने में भी प्रगति हुई। इम्होटेप (समय खृष्टाब्द के 3,000 वर्ष पूर्व) राजा जोसर का राजवैद्य था और ईश्वरतुल्य पूजा जाता था। उसके नाम से मंदिर भी बने हैं। ईजिप्ट के प्राचीन लेखों (पैपिराई) में आयुर्विज्ञान के क्षेत्र में शरीरविज्ञान और शल्यविज्ञान का यत्किंचित् उल्लेख है।


title: आयुर्विज्ञान का इतिहास

text: इसमें यकृत शरीर का प्रधान अंग माना जाता था और इसकी स्थिति से फलानुमान किया जाता था। शरीर में प्रेतादि का प्रकोप रोग का मुख्य कारण या व्याधिशास्त्र का आधार समझा जाता था तथा प्रेतादिकों का नि:सरण, पूजा पाठ आदि उनके उपचार थे। शल्यचिकित्सा श्रेष्ठ मानी जाती थी। अत: शरीरविज्ञान का ज्ञान भी आवश्यक समझा जाता था। औषधिक्षेत्र में सैकड़ों खनिज एवं जीवजात भेषजों का उपयोग भी होता था। तारपीन, देवदारु, हिंगु, सरसों, लोबान, एरंड, तैल, खसखस, अंजीर तथा कुछ विषैली वनस्पतियों का भी प्रयोग होता था।


title: आयुर्विज्ञान का इतिहास

text: एक प्रकार से उस वैज्ञानिक आयुर्विज्ञान की उत्पत्ति ग्रीस से हुई जिससे आधुनिक पाश्चात्य आयुर्विज्ञान निकला। ईसा से 500 वर्ष पूर्व से लेकर रोम राज्य के उत्थान तक यह इसी देश में सीमित था; इसके पश्चात् इसका विकास मध्य एशिया, एथेंस, इटली आदि ग्रीस के अधिराज्यों में भी हुआ। इसमें तत्कालीन सभी प्रचलित पद्धतियाँ सम्मिलित थीं। प्राचीन क्रीट, मेसोपोटैमिया, ईजिप्ट, पर्शिया तथा भारत की चिकित्सापद्धतियों के सिद्धांत इसमें समाविष्ट थे। अत: एक सम्मिलित वैज्ञानिक आयुर्विज्ञान का प्रादुर्भाव यहाँ से हुआ। ईसा के लगभग 400 वर्ष पूर्व ग्रीस देश के हिपोक्रेटीज़ ने इसके विकास में योग दिया। हिपोक्रेटीज़ ने वैद्यों के लिए जिस शपथ का निर्देश किया था वह प्रभावशाली थी, यथा-""मैं आयुर्विज्ञान के गुरुजनों का अपने पूज्य गृहजनों के समान सादर करूँगा। उनकी आवश्यकताओं पर उपस्थित रहूँगा। उनकी संतति में भ्रातृभाव रखूँगा और यदि वे चाहेंगे तो उन्हें यह विज्ञान सिखाऊँगा तथा इस विज्ञान के विकास के लिए सतत प्रयत्नशील रहूँगा। रोगियों की भलाई के लिए औषधिप्रयोग करूँगा, किसी के घात अथवा गर्भपात के लिए नहीं। रुग्णों की गुप्त बातों तथा व्यवहारों को गुप्त रखूँगा इत्यादि।""


title: आयुर्विज्ञान का इतिहास

text: हिपोक्रेटीज़ का शिरोव्रण नामक ग्रंथ उल्लेखनीय है। उसमें शिरोभेद का उल्लेख तथा शिरोस्थिभंग का उपचार तथा अन्य अवयवों का शल्योपचार भी पाया जाता है। उस काल में अन्य अस्थिभंग तथा अस्थिभ्रंश के भी सफल उपचार होते थे।


title: आयुर्विज्ञान का इतिहास

text: उस काल में किसी विशेष रोग के विशेषज्ञ नहीं होते थे। सभी सब प्रकार के रोगियों को देखते थे। जहाँ शल्यचिकित्सा संभव नहीं होती थी वहाँ वे शरीर को पुष्ट रखने का उपाय करते थे, क्योंकि उनका विश्वास था कि शरीर में स्वयं व्रणरोधक शक्ति है। इसके अतिरिक्त रोगी की बाह्य चिकित्सा, सेवा शुश्रुषा आदि का भी उल्लेख पाया जाता है। हिपोक्रेटीज़ की "सूत्र" नामक पुस्तक भी बड़ी सफल हुई। इस पुस्तक में दर्शाए कुछ विचार निम्नलिखित हैं :


title: आयुर्विज्ञान का इतिहास

text: (4) वृद्धावस्था में व्याधियाँ कम होती हैं, परंतु यदि कोई व्याधि दीर्घकाल तक रह जाती है ता असाध्य ही हो जाती है।


title: आयुर्विज्ञान का इतिहास

text: इस तरह के इनके कई उल्लेख आज भी अकाट्य हैं। हिपोक्रेटीज़ ने निदानविज्ञान एवं रोगों के भावी परिणाम विषयक ज्ञान का भी विकास किया।


title: आयुर्विज्ञान का इतिहास

text: अरस्तू (अरिस्टौटिल) (384-322 ई.पू.) ने प्राणिशास्त्र को महत्व देते हुए आयुर्विज्ञान के विषय में अपने वक्तव्य में कहा कि उष्ण एवं शीत, आर्द्र एवं शुष्क ये चार प्रारंभिक गुण हैं। इनके भिन्न-भिन्न मात्राओं में संयोग से चार पदार्थों का निर्माण हुआ जिन्हें तत्व कहते हैं। ये तत्व पृथ्वी, वायु, अग्नि एवं जल हैं। इस विचार का हिपोक्रेटीज़ के आयुर्विज्ञान से समन्वय कर इन्होंने यह निष्कर्ष निकाला कि शरीर मुख्य चार द्रवों (ह्यमर्स) से निर्मित है, जिन्हें रक्त, कफ, कृष्ण पित्त (ब्लैक बाइल) एँव पीत पित्त (यलो बाइल) कहते हैं और इन्हीं द्रवों में आरोग्यावस्था के अनुपात से भिन्नता रोगोत्पादक होती है। इस तरह द्रव-व्याधि-शास्त्र (ह्यमरल पैथॉलॉजी) का उदय हुआ। भारत के प्राचीन त्रिदोषसिद्धांत से यह इतना मिलता जुलता है कि प्रश्न उठता है कि क्या यह ज्ञान ग्रीस में भारत से पहुँचा। कई पाश्चात्य तथा भारतीय विद्वानों का मत है कि अवश्य ही यह ज्ञान वहाँ भारत से गया होगा (कारणों तथा पूरे ब्योरे के लिए द्र. महेंद्रनाथ शास्त्री कृत "आयुर्वेद का संक्षिप्त इतिहास")।


title: आयुर्विज्ञान का इतिहास

text: अरिस्टौटिल की मृत्यु के पश्चात् उसी के देश के हिरोफिलस तथ एरासिसट्राटस (समय लगभग 300 वर्ष ई.पू.) ने अपने नए संघ का निर्माण किया जिसे ऐलेक्ज़ैड्रियन संप्रदाय कहते हैं। हिरोफिलस ने नाड़ी, धमनी एवं शिराओं के गुणों का वर्णन कर शरीरशास्त्र को जन्म दिया। इसीलिए वह शरीरशास्त्र का जनक माना गया। एरासिसट्राटस ने श्वसन क्रिया का अध्ययन कर प्रथम बार वायु एवं शरीर में संबंध स्थापित करने का प्रस्ताव किया। उसका मत था कि वायु में एक अदृष्ट शक्ति है, जो शक्ति एवं कंपन स्थापित करती है। इसने यह भी कहा कि अवयवों का निर्माण नाड़ी, धमनी तथा शिरा से है, जो विभाजित होते-होते अत्यंत सूक्ष्म हो जाती हैं। मस्तिष्क का भी अध्ययन कर इसने इसके विभिन्न भागों को दर्शाया। रक्त की अधिकता को कई व्याधियों, जैसे मिरगी, न्यूमोनिया, रक्तवमन इत्यादि, का कारण बताया एवं इनके शमन के हेतु नियमित व्यायाम, पथ्य, वाष्पस्नानादि विहित किए।


title: आयुर्विज्ञान का इतिहास

text: रोम राज्य के अंतर्गत आयुर्विज्ञान-ग्रीस के विज्ञान तथा संस्कृति के विकास के समय आयुर्विज्ञान के विकास का भी आरंभ हुआ, किंतु दीर्घकाल तक यह सुषुप्त रहा। ग्रीक ऐक्स्लेपियाडीज़ ने 40 वर्ष ईसा से पूर्व हिपोक्रेटीज़ के प्रकृति पर भरोसा करनेवाले उपचार का खंडन कर शीघ्र प्रभावकारी का अनुमोदन किया। शनै:-शनै: इसका विकास होता गया तथा डियोस्कोरिडीज़ ने एक आयुर्वेज्ञानिक निघंटु की रचना की।


title: आयुर्विज्ञान का इतिहास

text: सन् 30 ई. में सेल्सस् ने पुन: आयुर्विज्ञान को सुसंगठित किया। उसने स्वच्छता (सैनिटेशन) तथा जनस्वास्थ्य का भी विकास किया। औषधालयपद्धति का आरंभ रोम से हुआ, किंतु दीर्घकाल तक यह प्रयोग सेना तक ही सीमित रहा; पीछे जनसाधारण को भी यह सुविधा उपलब्ध हुई।


title: आयुर्विज्ञान का इतिहास

text: (1) प्राकृतिक शक्ति (नैचुरल स्पिरिट), जो यकृत में निर्मित होकर शिराओं द्वारा शरीर में विस्तारित होती है।


title: आयुर्विज्ञान का इतिहास

text: (3) पाशव शक्ति (ऐनिमल स्पिरिट), जो मस्तिष्क में बनकर नाड़ियों द्वारा प्रसारित होती है। गैलन ने कहा कि पाशव शक्ति का संबंध स्पर्श का कार्यसंचालन से है। प्राकृतिक शक्ति हृदय में और दैवी शक्ति मस्तिष्क में पाशव शक्ति में परिणत हो जाती है।


title: आयुर्विज्ञान का इतिहास

text: भेषजशास्त्र की उन्नति में भी गैलन ने बड़ा योग दिया, किंतु इसकी मृत्यु के पश्चात् इसके प्रयासों को प्रोत्साहन न मिल सका।


title: आयुर्विज्ञान का इतिहास

text: 16वीं शताब्दी में क्षेत्रविस्तार तथा उच्च कोटि की उपलब्ध सुविधाओं द्वारा आयुर्विज्ञान में नवीन स्फूर्ति प्रस्फुटित हुई। संक्रामक व्याधियों की अधिकता से इनकी ओर भी ध्यान आकर्षित हुआ। एँड्रियस विसेलियस (1514-1564 ई.) में पैडुआ में शरीरशास्त्र का पुन: आरंभ से अध्ययन किया। तदुपरांत पैडुआ नगर शिक्षा का उत्तम केंद्र बन गया। शरीरशास्त्र के विकास में शल्यचिकित्सा को भी प्रोत्साहन मिला। इस क्षेत्र में फ्रांस के शल्यचिकित्सक आंब्राज पारे (1517-90 ई.) के कार्य उल्लेखनीय हैं : परंतु इस काल में शरीर-क्रिया-विज्ञान में विकास न होने से भेषजचिकित्सा उन्नति न कर सकी। रोग--निदान--शास्त्र में 16वीं एवं 17वीं शताब्दी में सराहनीय कार्य हुए, परंतु इसमें हिपोक्रेटीज़ तथा गैलस की कृतियों से बराबर सहायता ली जाती थी। पृथ्वी के अज्ञात भागों की खोज के बाद औषधि क्षेत्र में भी विकास हुआ, क्योंकि कई नई औषधियाँ प्राप्त हुईं, जैसे कुड़की (इपिकाकुआन्हा), कुनैन और तंबाकू। वनस्पति शास्त्र का भी विस्तार हुआ। संक्रामक रोगों के विषय में अधिक जानकारी हुई। सन् 1546 ई. में वेरोना के फ्राकास्टोरो ने रोगाक्रमणों पर प्रभाव डाला। इन प्रयत्नों के फलस्वरूप कीटाणुजगत् के विषय का भी आभास हुआ। उपदंश, मोतीझरा, कुकरखाँसी, आमवात, गठिया और खसरा आदि रोगों पर प्रकाश डाला जा सका। 15वीं शताब्दी में उपदंश महामारी के रूप में फैला और इस रोग के संबंध में अनुसंधान हुए, किंतु अनेक भिन्न मत होने से कोई निश्चित अनुमान नहीं लगाया जा सका।


title: आयुर्विज्ञान का इतिहास

text: 16वीं तथा 17वीं शताब्दियों में शरीर-क्रिया-विज्ञान, भौतिकी तथा चिकित्साविज्ञान का विकास समांतर रीति से हुआ। इसी समय पैडुआ (इटली) के सेक्टोरियस (सन् 1561-1636) ने शरीर की ताप-संतुलन-क्रिया को समझाते हुए तापमापी यंत्र की रचना की और उपापचय (मेटाबॉलिज़्म) की नींव डाली। पैडुआ के शिक्षक जेरोम फाब्रिशियस (सन् 1537-1619) ने भ्रूणविज्ञान एवं रक्तसंचरण पर कार्य किया। तदुपरांत उसके शिष्य हार्वी (सन् 1578-1657) ने इन परिणामों का अध्ययन कर आयुर्विज्ञानजगत् की बड़ी समृद्धि की। उसी ने रुधिरपरिवहन का पता लगाया, जो आधुनिक आयुर्विज्ञान का आधार है। इसीकाल में शरीरशास्त्र तथा शरीर-क्रिया-विज्ञान का आधुनिक रूप प्राप्त हुआ। सूक्ष्मदर्शक यंत्र (माइक्रॉस्कोप) के आविष्कार ने भी कई कठिनाइयों को हल करने में सहायता दी तथा कई भ्रम दूर किए। 17वीं शताब्दी के इस यंत्र के कारण कई बातों का पता चला।


title: आयुर्विज्ञान का इतिहास

text: राबर्ट बाएल (सन् 1627-91) ने प्राचीन आधारहीन धारणाओं को नष्ट कर आयुर्विज्ञान को आधुनिक रूपरेखा दी। 1662 ई. में रेने डेकार्ट ने शरीर-क्रिया-विज्ञान पर डिहोमीन नामक प्रथम पाट्यपुस्तक रची। क्षार पर लाइडेन (निदरलैंड) के सिलवियस (सन् 1614-72) का कार्य भी बहुत सराहनीय रहा। इन्होंने सर्वप्रथम वैज्ञानिक तरीकों से पाचक रसों का विश्लेषण किया। हरमान बूरहावे (सन् 1688-1738) ने 18वीं शताब्दी में शरीररसायन पर उल्लेखनीय कार्य किया। बूरहावे को उस समय आयुर्विज्ञान में सर्वोच्च पद प्राप्त था। इन्होने प्रयोगशालाओं का निर्माण किया तथा प्रायोगिक शिक्षा की ओर ध्यान आकर्षित किया। उचित रूप की वैज्ञानिक शालाओं को जन्म देने में इनका बड़ा सहयोग था। इन्होंने एडिनबरा के आयुर्विज्ञान विद्यालय को जन्म दिया। स्विट्ज़रलैंड के अलब्रेख्ट फोन हालर (सन् 1708-77) ने श्वसनक्रिया, अस्थि--निर्माण--क्रिया, भ्रूणवृद्धि तथा पाचनक्रिया, मांसपेशियों के कार्य एवं नाड़ीतंतुओं का सूक्ष्म अध्ययन किया। इन सबका वर्णन इन्होंने अपनी ""शरीर--क्रिया--विज्ञान के तत्व"" नामक पुस्तक में किया। पाचन क्रिया एवं भोजन के जारण की क्रिया पर सिलवियस के पश्चात् फ्रेंच वैज्ञानिक रेओम्यूर (सन् 1683-1757), इटली के स्पालानज़ानी (सन् 1729-99) तथा इंग्लैंडवासी प्राउट (सन् 1785-1850) का कार्य सराहनीय है। प्राणिविद्युत के क्षेत्र में इटालियन गैलवैनी (सन् 1737-98), स्कॉटलैंड निवासी ब्लैक (सन् 1728-99) एवं अंग्रेज प्रीस्टले (सन् 1733-1804) ने कार्य किया। 1791 ई. में गैलवैनी ने दिखाया कि विद्युद्धारा से मांसपेशियों में संकोच होता है। 18वीं शताब्दी में रसायनशास्त्र के विस्तार के साथ-साथ शरीररसायन भी प्रगति कर सका। आक्सीजन का आविष्कार तथा प्रणियों से उसका संबंध फ्रांस के रासायनिक लेवाज्ये (सन् 1743-94) ने स्थापित किया।


title: आयुर्विज्ञान का इतिहास

text: 18वीं शताब्दी के आरंभ में कुछ मरणोत्तर शवपरीक्षाओं द्वारा शरीरों का अध्ययन हुआ। व्याधि संबंधी ज्ञान में आशातीत उन्नति हुई। अवयवों का सूक्ष्म निरीक्षण कर इनका व्याधि से संबंध स्थापित किया। पैडुआ (इटली) में 56 वर्ष तक अध्यापन करनेवाले मोरगान्थि (सन् 1682-1771) का कार्य इस क्षेत्र में सर्वोच्च रहा।


title: आयुर्विज्ञान का इतिहास

text: निदान के लिए इस युग में नाड़ीपरीक्षा को महत्व दिया गया एवं तापमापक यंत्र की भी रचना की गई। वियना में थियोपोल्ड औएनबूज़र (सन् 1722 से 1870) ने अभिताडन (परकशन) विधि तथा आर.टी.एच. लेनेक (सन् 1781-1826) ने संश्रवणक्रिया (ऑस्कुलेशन) का आविष्कार 18वीं शताब्दी के अंत में किया। लेनेक ने 1819 ई. में प्रथम उरश्श्रवणयंत्र (स्टिथस्कोप) की रचना कर निदानशास्त्र को सुसज्जित किया।


title: आयुर्विज्ञान का इतिहास

text: इसी युग से निदान में रोगियों का अवलोकन, स्पर्श, अभिताडन तथा अवयवों के श्रवण आदि क्रियाओं का प्रचार हुआ। इस अध्ययन के पश्चात् भेषजशास्त्र तथा शल्यचिकित्सा में बड़ा विकास हुआ।


title: आयुर्विज्ञान का इतिहास

text: 18वीं शताब्दी में स्वस्थ तथा व्याधिकीय शरीर--रचना--विज्ञान के विकास ने इस शल्यचिकित्सा की उन्नति में भी अधिक योग दिया। कई शल्ययंत्रों का निर्माण हुआ। प्रसूति में चिकित्सक विलियम हंटर (सन् 1718-83) ने प्रथम बार संदंशिका (फ़ॉरसेप्स) का उपयोग किया। इनके भाई जान हंटर ने इस क्षेत्र में अन्य सराहनीय कार्य किए और आयुर्विज्ञान के संग्रहालयों का निर्माण कर उनका महत्व दर्शाया। सर विलियम पेटी (सन् 1623-87) द्वारा आयुर्विज्ञान के अन्वेषणों को दर्शित करने का नवीन मार्ग बताया गया और जन्म, मृत्यु तथा विविध रोगों से पीड़ितों की संख्याओं का पता लगाया गया। इसे जीवनांक (वाइटल स्टैटिस्टिक्स) नाम दिया गया। इसी काल से जीवन और मरण का ब्योरा बनाया जाने लगा। इस तरह के अध्ययन ने व्याधिरोधक कार्यों की सफलता पर बहुत प्रकाश डाला। सर्वप्रथम इस कार्य का प्रारंभ इंग्लैंड में बंदियों से हुआ; तदुपरांत जब इसकी महत्ता का ज्ञान हुआ, तब इसका विस्तार जनसाधारण में भी हो सका। सर जान पिं्रगिल (सन् 1707-82) एवं जेम्स लिंड (सन् 1716-94) ने मोतोझिरा तथा उष्ण देशों में होनेवाली व्याधियों का अध्ययन किया।


title: आयुर्विज्ञान का इतिहास

text: विज्ञान एँव संस्कृति की उन्नति के साथ-साथ यंत्रयुग में कारखानों तथा श्रमिकों के विकास से श्रमिकों के स्वास्थ्य पर भी ध्यान दिया जाने लगा और मलेरिया (जूड़ी) आदि कई व्याधियों से छुटकारा पाने के उपाय खोज निकाले गए।


title: आयुर्विज्ञान का इतिहास

text: इंग्लैंड में सन् 1762 ई. में जो विधान बने उनके कारण बड़े नगरों में स्वच्छता आदि पर पर्याप्त ध्यान दिया जाने लगा।


title: आयुर्विज्ञान का इतिहास

text: चिकित्सा की आवश्यकताओं के कारण वैज्ञानिक रूप से स्वच्छता पर ध्यान रखते हुए उत्तम अस्पतालों का निर्माण 18वीं शताब्दी के मध्य से होना आरंभ हुआ। परिचारिकाओं की व्यवस्था से भी अस्पताल बहुत जनप्रिय बन गए और विशेष उन्नति कर सके।


title: आयुर्विज्ञान का इतिहास

text: यह कार्य 18वीं शताब्दी से आरंभ हुआ। सर्वप्रथम 1796 ई. में ऐडवर्ड जेनर ने चेचक की बीमारी का अध्ययन कर उसके प्रतिरोध के हेतु टीके का आविष्कार किया। धार्मिक एवं अन्य बाधाओं के कारण कुछ समय तक इसका प्रचार न हो सका, किंतु इसके पश्चात् टीके की व्याधिरोधक शक्ति पर ध्यान गया और धीरे-धीरे टीका लगवाने की प्रथा बढ़ी। फ्रांस के लुई पाश्चर (सन् 1822-95), लार्ड लिस्टर (सन् 1827-1912), राबर्ट कोख (सन् 1843-1910), एमिल फान बेरिंग (सन् 1854-1917) आदि वैज्ञानिकों का कार्य इस क्षेत्र में सराहनीय रहा।


title: आयुर्विज्ञान का इतिहास

text: 19वीं तथा 20वीं शताब्दी में शरीरविज्ञान के सूक्ष्म अध्ययन की प्रेरणा मिली तथा तंतुओं की रचना पर भी प्रकाश डाला गया।


title: आयुर्विज्ञान का इतिहास

text: जर्मनों ने 19वीं शताब्दी में शरीर-क्रिया-विज्ञान के क्षेत्र में कई उल्लेखनीय कार्य किए। फ्रांस ने भी इस कार्य में सहयोग दिया। इस देश के विद्वान् क्लाड बरनार्ड (सन् 1813-78) के कार्य इस क्षेत्र में सराहनीय रहे। उसने शरीर को एक यंत्र मानकर उसके विभिन्न अवयवों के कार्यों का, जैसे यकृत के कार्यों तथा रक्तसंचालन एवं पाचनक्रिया संबंधी कार्यों का, सूक्ष्म अन्वेषण किया। इसी क्षेत्र में मुलर (सन् 1801-58) ने एक पाठ्यपुस्तक की रचना की, जिससे इस शास्त्र की उन्नति में बहुत सहायता मिली।


title: आयुर्विज्ञान का इतिहास

text: फान लीविंग (सन् 1803-73) ने शरीररसायन में आविष्कार किए। उनकी खोजों में यूरिया को पहचानने तथा मापन की विधि, पदार्थ की परिभाषा, जारणक्रिया तथा उससे उत्पन्न ताप, नेत्रजनचक्र आदि प्रमुख हैं।


title: आयुर्विज्ञान का इतिहास

text: 1840 ई. में शरीर की कोशिकाओं (सेल्स) का पता चला। जीवद्रव्य (प्रोटोप्लाज्म) पर भी बहुत खोज हुई। रूडोल्फ फिर्शो (सन् 1821-1902) ने रक्त के श्वेत कणों के कार्यों पर प्रकाश डाला। इसने कैंसर आदि व्याधियों के संबंध में भी बहुत अन्वेषण किए।


title: आयुर्विज्ञान का इतिहास

text: 19वीं शताब्दी के प्रारंभ में यह आभास हुआ कि कुछ व्याधियाँ कीटाणुओं के आक्रमणों से संबंध रखती हैं। फ्रांस के लुई पास्चर (सन् 1822-95) ने इसकी पुष्टि के हेतु कई उल्लेखनीय प्रयोग किए। राबर्ट कोख (सन् 1843-1910) ने कीटाणुशास्त्र को अस्तित्व देकर इस क्षेत्र में बड़ा कार्य किया। यक्ष्मा, हैजा आद के कीटाणुओं का अन्वेषण किया तथा अनेक प्रकार के कीटाणुओं को पालने की विधियों तथा उनके गुणों का अध्ययन किया। भारत की इंडियन मेडिकल सर्विस के सर रोलाल्ड रॉस (सन् 1857-1932) ने मलेरिया पर सराहनीय कार्य किया। इस रोग के कीटाणुओं के जीवनचक्र का ज्ञान प्राप्त किया तथा उसके विस्तारक ऐनोफेलीज़ मच्छर का अध्ययन किया। सन् 1893 में अत्यंत सूक्ष्म विषाणुओं (वाइरस) का ज्ञान हुआ। तदुपरांत इस क्षेत्र में भी आशातीत उन्नति हुई। विषाणुओं से उत्पन्न अनेक व्याधियों, उनके लक्षणों और उनकी रोकथाम के उपायों का पता लगाया गया तथा इन रोगों का सामना करनेवाली शारीरिक शक्ति की रीति भी खोजी गई। फान बेरिंग (सन् 1854-1917) का कार्य इस क्षेत्र में सराहनीय रहा।


title: आयुर्विज्ञान का इतिहास

text: गत पचीस वर्षों में जीवाणुद्वेषी द्रव्यों (ऐंटीबायोटिक्स), जैसे सल्फ़ानिलैमाइड, सल्फ़ाथायाज़ोल इत्यादि तथा पेनिसिलिन, स्ट्रेप्टोमाइसिन आदि से फुफ्फुसार्ति (निमोनिया), रक्तपूतिता (सेप्टिसीमिया), क्षय (थाइसिस) आदि भयंकर रोगों पर भी नियंत्रण शक्य हो गया है।


title: आयुर्विज्ञान का इतिहास

text: आयुर्विज्ञान के इतिहास के अवलोकन से यह ज्ञात होता है कि इसका प्रादुर्भाव अति प्राचीन है। निरंतर मनुष्य व्याधियों तथा उनसे मुक्त होने के उपायों पर विचार तथा अन्वेषण करता आया है। विज्ञान एवं उसकी विभिन्न शाखाओं के विकास के साथ-साथ आयुर्विज्ञान भी अपनी दिशा में द्रुत गति से आगे की ओर बढ़ता चल रहा है।


title: राष्ट्रीय ग्रिड (भारत)

text: भारत का राष्ट्रीय ग्रिड (The National Grid (India) उच्च वोल्टता का विद्युतशक्ति संचरण ग्रिड है जो प्रमुख ऊर्जा संयंत्रों तथा उपकेन्द्रों को जोड़ता है। राष्ट्रीय ग्रिड का स्वामित्व पावर ग्रिड कारपोरेशन ऑफ इंडिया लिमिटेड के पास है और यही इसका संचालन एवं रखरखाव भी करता है। यह विश्व के सबसे विशाल तुल्यकालिक ग्रिडों (synchronous grids) में स्थान रखती है। ३० जून २०१७ को इसकी स्थापित विद्युत जनन क्षमता 329.23 जिगावाट थी।


title: सन्दीप लामिछाने

text: सन्दीप लामिछाने (; जन्म 2 अगस्त 2000) एक नेपाली क्रिकेट खिलाड़ी हैं, जो कि नेपाल की राष्ट्रीय क्रिकेट टीम के लिये खेलते हैं। वह मुख्यतः लेग ब्रेक गेंदबाज हैं।


title: सन्दीप लामिछाने

text: सन्दीप लामिछाने का जन्म नेपाल के स्यांजा जिले में हुआ था। बचपन में सचिन तेंदुलकर व शेन वॉर्न उनके आदर्श थे।


title: सन्दीप लामिछाने

text: उन्होंने ने 16 अप्रैल 2016 को नामीबिया के विरुद्ध 2015-17 आईसीसी विश्व क्रिकेट लीग से लिस्ट ए क्रिकेट से पदार्पण किया। अपने लिस्ट ए पदार्पण से पूर्व वे 2016 अंडर 19 क्रिकेट विश्व कप के लिये नेपाल अंडर-19 क्रिकेट टीम में चुने गये थे। उन्होंने इस प्रतियोगिता के दूसरे ही मैच में आयरलैण्ड अंडर 19 क्रिकेट टीम के विरुद्ध 32वें ओवर में लॉर्सन टकर, एडम डेनीसन तथा फियाचरा टकर को आउट करके हैट्रिक ली। वे अंडर-19 क्रिकेट विश्व कप के इतिहास में हैट्रिक लेने वाले पाँचवें खिलाड़ी बने। इस मैच में उन्होंने 27 रन 5 विकेट लिये जो कि प्रतियोगिता का सर्वश्रेष्ठ गेंदबाजी प्रदर्शन था तथा इस प्रदर्शन के लिये उन्हें मैन ऑफ़ द मैच का पुरस्कार दिया गया। वे इस प्रतियोगिता में 17.07 की औसत तथा 21.9 के स्ट्राइक रेट के साथ 14 विकेट लेकर दूसरे सर्वाधिक विकेट लेने वाले खिलाड़ी बने। सितम्बर 2016 में उन्हें ऑस्ट्रेलिया क्रिकेट टीम के पूर्व कप्तान माइकल क्लार्क का पत्र मिला, जिसमे उन्हें सिडनी स्थित वेस्टर्न सबअर्ब्स डिस्ट्रिक क्रिकेट क्लब से खेलने का न्यौता मिला।


title: सन्दीप लामिछाने

text: जनवरी 2018 में उन्हें 2018 इंडियन प्रीमियर लीग की नीलामी में उन्हें रखा गया जहाँ उनका आधार मूल्य 20 लाख भारतीय रूपए था। उन्हें दिल्ली डेयरडेविल्स ने आधार मूल्य पर खरीद लिया और वे आईपीएल में खेलने वाले पहले नेपाली खिलाड़ी बनें।


title: सन्दीप लामिछाने

text: इसी महीने वे आईसीसी विश्व क्रिकेट लीग डिवीजन दो 2018 के लिये नेपाली क्रिकेट टीम में चुने गये। लामिछाने को इस प्रतियोगिता में प्लेयर ऑफ़ द टूर्नामेंट का पुरस्कार मिला क्योंकि उन्होंने 6 मैचों में सर्वाधिक 17 विकेट लिये थे।


title: सन्दीप लामिछाने

text: मार्च 2018 में उन्होंने कैरेबियन प्रीमियर लीग में खेलने के लिये सेंट किट्स एण्ड नेविस पैट्रियॉट्स क्लब के साथ $5000 का अनुबंध किया।


title: अंतिम गति

text: अंतिम गति अथवा वेग (en: terminal velocity) किसी वस्तु के द्वारा प्राप्य उच्चतम वेग होता है, जब वह वस्तु किसी तरल पदार्थ या हवा के माध्यम से चलती या गिरती है।


title: अंतिम गति

text: यह स्थिति तब आती है जब किसी वस्तु को खींचने पर लगने वाला बल और उस वस्तु का वज़न दोनों जुड़कर उस वास्तु पर लगने वाले गुरुत्वाकर्षण बल के बराबर हो जाये। अतः उस पर लगने वाला कुल बल 0 हो जाता है। अतः उस समय उस वस्तु का त्वरण भी 0 होता है।


title: अंतिम गति

text: जैसे ही वस्तु कि गति पद्धति जाती है, तो जिस के माध्यम से वह वस्तु गुजर रही है (पानी और हवा इत्यादि) वह उस पर उल्टा बल भी लगता है। जिस बल के चलते उस वस्तु कि गति पर फर्क पड़ता है। और अन्तः एक समय ऐसा अत है जब उस वस्तु कि गति न तो बढती है न ही घटती है। ऐसी स्थिति में उस वस्तु कों खींचने वाला बल पृथ्वी के गुरुत्वकर्ष्ण बल के बराबर हो जाता है।


title: अंतिम गति

text: किसी भी वस्तु को अंतरिक्ष में प्रक्षेपित करने के लिए यह आवश्यक है कि उसकी गति टर्मिनल गति से अधिक हो।


title: पाम्बन

text: पाम्बन (Pamban) भारत के तमिल नाडु राज्य के रामनाथपुरम ज़िले में एक नगर है। यह रामेश्वरम द्वीप (पाम्बन द्वीप) के पश्चिमी तट पर स्थित है। पाम्बन रेलवे स्टेशन रामेश्वरम के तीर्थस्थल जाने वाले श्रद्धालुओं के लिए द्वीप पर पहला गंतव्य होता है।


title: मेजर जनरल

text: मेजर जनरल (संक्षिप्त एमजी, मेजर जनरल और समान) कई देशों में एक सैन्य रैंक है। यह सार्जेंट मेजर जनरल के पुराने रैंक से ली गई है।


title: मेजर जनरल

text: राष्ट्रमंडल और संयुक्त राज्य अमेरिका में, यह एक डिवीज़न कमांडर का पद है जो लेफ्टिनेंट जनरल के पद के अधीन है और ब्रिगेडियर और ब्रिगेडियर जनरल के रैंकों के वरिष्ठ है। राष्ट्रमंडल में, प्रमुख जनरल रियर एडमिरल के नौसेना रैंक के बराबर है, और एक अलग रैंक संरचना के साथ वायु सेना में, यह वायु वाइस मार्शल के बराबर है।


title: मेजर जनरल

text: कुछ देशों में, पूर्वी यूरोप के अधिकांश सहित, प्रमुख जनरल सामान्य अधिकारी श्रेणी में सबसे कम है,जिसकी कोई ब्रिगेडियर-समकक्ष रैंक नहीं है।


title: मेजर जनरल

text: भारतीय सेना में, मेजर जनरल, भारतीय वायु सेना में वायु मार्शल के, और, भारतीय नौसेना के रीयर एडमिरल के बराबर है और सामान्य जनरल रैंकों में सबसे कम है, ब्रिगेडियर की तुलना में वरिष्ठ और लेफ्टिनेंट जनरल की तुलना में कनिष्ठ रैंक है।


title: सुदर्शन न्यूज़

text: सुदर्शन न्यूज एक हिन्दी समाचार चैनल है जो नोएडा, उत्तर प्रदेश, भारत में स्थित है। सुदर्शन न्यूज 26 जनवरी, 2007 को शुरू किया गया था। चव्हाणके के कई भाषणों में, उन्होंने खुले तौर पर मुसलमानों के सामूहिक नरसंहार के लिए हिंदू राष्ट्र बनाने का आह्वान किया


title: अबू लाहब

text: अबू लाहब या अब्दुल-उज्जई इब्न अब्दुल-मुतालिब इब्न हाशिम। इस्लामी कथाओं और अरबी इतिहास के के मुताबिक, अबू लाहब पैगम्बर हजरत मुहम्मद साहब के पैतृक चाचा थे। इस्लाम का शत्रु होने के लिए, सूरह अल-मसाद में उनकी निंदा की गई है।


title: अयोध्या पहाड़ियाँ

text: अयोध्या पहाड़ियाँ (অযোধ্যা পাহাড়), जिन्हें बंगाली लहजे में अजोध्या पहाड़ियाँ (Ajodhya Hills) कहा जाता है, भारत के पश्चिम बंगाल राज्य के पुरुलिया ज़िले में एक पहाड़ियों वाला छोटा पठार है। भौगोलिक रूप से यह छोटा नागपुर पठार का पूर्वतम भाग और पूर्वी घाट का एक विस्तार है। बाघमुन्डी यहाँ से सबसे निकटम नगर है। 699 मीटर ऊँचा चामटाबुरु इन पहाड़ियों का सबसे ऊँचा शिखर है।


title: तस्मानियाई डैविल

text: तस्मानियाई डैविल "(सारकोफिलस हैरिसी)" एक मांसाहारी धानीप्राणी (मारसूपियल) है जो अब केवल ऑस्ट्रेलिया के द्वीप राज्य तस्मानिया के जंगलों में ही पाया जाता है। इसका आकार एक छोटे कुत्ते के बराबर होता है। १९३६ में थायलेसीन के विलुप्त होने के बाद यह दुनिया का सबसे बड़ा मांसाहारी धानीप्राणी बन गया।


title: तस्मानियाई डैविल

text: तस्मानियाई डैविल की विशेषता इसका नाटा, गठीला और मज़बूत शारीरिक गठन, काले बालों वाली खाल, तीखी गंध, बहुत ऊँची और फटी-हुई आवाज़, गंध की गहरी भावना और खाते समय क्रूरता है। इसके बड़े सिर और गर्दन के कारण इसकी काटने की शक्ति अपने वज़न के हिसाब से किसी भी जीवित स्तनधारी से अधिक है। इसका प्रयोग यह शिकार, मृत जानवरों को खाने और मानवों से चीज़ें चोरी करके खाने के लिय करता है। यद्यपि यह आमतौर पर अकेला रहता है, यह कभी कभी अन्य डैविलों के साथ भी खाता है और सामूहिक स्थान पर मलत्याग करता है। अपने कुल (डैसयूरिडाए) की अधिकांश जातियों के विपरीत, डैविल प्रभावी ढंग से तापनियंत्रण करने में सक्षम है और दिन के मध्य में बहुत गर्म हुए बिना सक्रिय रहता है। इसके गोल आकार के बावजूद, डैविल की गति और सहनशक्ति आश्चर्यजनक है। यह पेड़ पर चढ़ सकता हैं और तैर कर नदी पार कर सकता है।


title: तस्मानियाई डैविल

text: माना जाता है कि प्राचीन धानीप्राणी दसियों लाख साल पहले गोंडवाना महाद्वीप के समय में आधुनिक-काल में दक्षिण अमेरिका में पड़ने वाले क्षेत्र से पलायन करके ऑस्ट्रेलिया आए थे और, जैसै-जैसे ऑस्ट्रेलिया शुष्क हुआ, इनका विकास होता गया। आधुनिक डैविल के समान प्रजातियों के जीवाश्म पाए गए हैं, लेकिन यह ज्ञात नहीं है कि क्या वे समकालीन प्रजातियों के पूर्वज थे, या वर्तमान डैविल के सह-प्रजाति थे जो मर कर अब विलुप्त हो चुके हैं।


title: तस्मानियाई डैविल

text: तस्मानियाई डैविल ऑस्ट्रेलियाई मुख्य भूमि से कब ग़ायब हुए थे, यह स्पष्ट नहीं है। अधिकांश प्रमाण बताते हैं कि वे लगभग ३००० साल पहले तीन अवशिष्ट आबादियों में संकुचित हो सिमट गए थे। ऑगस्टा (पश्चिम ऑस्ट्रेलिया) में पाए गए एक डैविल दांत को ४३० साल पहले का माना गया है, हालांकि पुरातत्वविद ओलिवर ब्राउन इससे सहमत नहीं हैं। वे मानते हैं कि डैविलों का मुख्य भूमि से विलुप्तीकरण लगभग ३००० साल पहले हुआ था। इस लोप के लिए आमतौर पर जंगली कुत्तों को दोषी ठहराया जाता है जो तस्मानिया में उपस्थित नहीं हैं। क्योंकि उन्हें तस्मानिया में बसने वाले यूरोपीय मूल के लोगों ने पशुधन और मनुष्य द्वारा ख़ाल के लिए लक्षित जानवरों के लिए ख़तरे के रूप में देखा गया, इसलिए उनका शिकार किया जाने लगा और वे लुप्तप्राय हो गए। डैविल, जिसे मूलतः अशांत और उग्र माना गया था, १९४१ में आधिकारिक रूप से संरक्षित हो गया। तब से, वैज्ञानिक अध्ययन से पता चला है कि डैविल के पशुधन के लिए हानिकारक होने की चिंताएँ अधिक-अनुमानित और ग़लत थीं।


title: तस्मानियाई डैविल

text: डैविल एकपत्नीक नहीं हैं और उसमें प्रजनन प्रक्रिया बहुत मज़बूत और प्रतिस्पर्धी है। नर मादाओं के लिए एक-दूसरे से लड़ते हैं और फिर अपनी साथिन को अन्य किसी के पास जाने से रोकते हैं। मादाएँ मिथुनीकरण के मौसम में तीन सप्ताह में तीन बार अंडोत्सर्ग कर सकती हैं और ढाई वर्षीय मादाओं में से ८०% गर्भवती नजर आती हैं। मादाओं के जीवन में औसतन चार प्रजनन के मौसम आते हैं तथा वे तीन सप्ताह बाद २०-३० जीवित नवजातों को जन्म देती हैं। नवजात गुलाबी रंग के होते हैं और उनकी त्वचा पर घने बाल नहीं होते। उनकी चेहरे की विशेषताएँ अस्पष्ट होती हैं और जन्म के समय उनका वजन ०.२० ग्राम के आसपास होता है। क्योंकि धानी (थैली) में केवल चार स्तनाग्र होते हैं, इसलिए नवजातों में आपस में ख़ूनी संघर्ष होते हैं और कुछ ही नवजात जीवित रह पाते हैं। नवजात तेज़ी से बढ़ते हैं और करीब १०० दिन बाद थैली से बाहर निकाल दिए जाते हैं। उस समय इनका वज़न लगभग २०० ग्राम होता है। शावक लगभग नौ महीने के बाद आत्मनिर्भर हो जाते हैं, इसलिए मादा का साल का अधिकांश समय बच्चे के जन्म और पालन से संबंधित गतिविधियों में खर्च होता है।


title: तस्मानियाई डैविल

text: १९९० के दशक के अंत से, डैविल मुखार्बुद (चहरे पर ट्यूमर) की बीमारी के कारण डैविलों की जनसंख्या ज़बरदस्त रूप से कम हुई है और अब इस प्रजाति की उत्तरजीविता ख़तरे में है। मई २००९ में इसके लुप्तप्राय होने की घोषणा की गई। तस्मानिया सरकार द्वारा रोग से अलग संरक्षण में स्वस्थ डैविलों का समूह बनाने के लिए पहल करने सहित, रोग के प्रभाव को कम करने के लिए वर्तमान में कार्यक्रम चलाए जा रहे हैं। जब तक थायलेसीन मौजूद था, वह डैविल का शिकार करता था। डैविल भी नन्हें और अकेले थायलेसीन बच्चों की तलाश में उनका गुफ़ा में आते थे। अब थायलेसीन तो रहे नहीं, लेकिन डैविल तस्मानिया में अवैध रूप से लाई गई लाल लोमड़ी द्वारा शिकार किया जा रहा है। सड़क पर मोटर गाड़ियों की टक्कर से भी डैविल की स्थानीय आबादी गंभीर रूप से कम हो रही है, ख़ासकर जब वे सड़क पर मृत जानवरों के शवों को खा रहे होते हैं। डैविल तस्मानिया का प्रतीक चिह्न है और कई संगठन, राज्य के साथ जुड़े समूह और उत्पाद अपने लोगो में इस जानवर का उपयोग करते हैं। इसे तस्मानिया में पर्यटकों के लिए एक महत्वपूर्ण आकर्षण के रूप में देखा जाता है और लूनी ट्यून्स (पुराना लेकिन लोकप्रिय अमेरीकी टेलिविज़न कार्टून धारावाहिक) में इसी नाम के पात्र के माध्यम से यह दुनिया भर की नजरों में आया है। निर्यात प्रतिबंध और विदेशों में डैविलों की नस्ल बढ़ाने में विफलता के कारण ऑस्ट्रेलिया के बाहर लगभग कहीं भी डैविल का अस्तित्व नहीं है, सिवाय उनके जिन्हें अवैध रूप से बाहर ले जाया गया हो।


title: तस्मानियाई डैविल

text: प्रकृतिवादी जॉर्ज हैरिस ने तस्मानियाई डैविल का पहला प्रकाशित विवरण 1807 में लिखा था और गोल कानों वाली इसकी भालू जैसी विशेषताओं के कारण इसका नाम "डाइडेल्फिस उर्सिना" रखा, जिसका शाब्दिक अर्थ होता है "मीट खाने वाला भालू". उसने पहले लंदन जूलॉजिकल सोसायटी में इस विषय पर एक प्रस्तुतिकरण दिया था। 1841 में पियरे बोइटार्ड द्वारा "सार्कोफिलस" प्रजाति में लेने और "सार्कोफिलस हैरिसी" या "हैरिस के मांसप्रेमी" नाम रखने से पूर्व, 1838 में रिचर्ड औवन द्वारा डैविल का फिर नामकरण किया गया "डैस्योरस लैनिएरियस" . बाद में डैविल के वर्गीकरण का एक संशोधन 1987 में प्रकाशित हुआ, जिसमें मुख्यभूमि पर केवल कुछ जानवरों के जीवाश्म अभिलेख के आधार पर इसकी प्रजाति का नाम बदल कर "सार्कोफिलस लैनिएरियस" करने के प्रयास किए गए। हालांकि, वर्गीकरणविज्ञानी समुदाय द्वारा व्यापक रूप से इसे स्वीकार नहीं किया गया; इसका नाम "एस हैरिसी" बरकरार रखा गया है और "एस लैनिएरियस" जीवाश्म प्रजातियों को दे दिया गया। तस्मानिया के खोजकर्ताओं द्वारा नर्क के राजकुमार और डैविल के सहायक, एक धार्मिक देवता के संदर्भ में इसका प्रारंभिक देशी नाम बीलजेबुब का पिल्ला रखा था, खोजकर्ताओं की इस जानवर से पहली मुलाकात तब हुई थी जब रात को उसकी दूर तक पहुंचने वाली आवाज सुनी थी। प्रारंभिक गलत धारणाओं के कारण कि वह निश्चय ही कोई दुष्टात्मा थी, 19 वीं सदी में उपयोग में लाए गए उसके संबंधित नाम थे "सारकोफिलस सैटेनिकस" (डैविली मांसप्रेमी) और "डायबोलस उर्सिनस" (पैशाचिक भालू).


title: तस्मानियाई डैविल

text: तस्मानियाई डैविल ("सारकोफिलस हैरिसी") डैस्योरिडे परिवार का सदस्य है। "सारकोफिलस" वंश में शामिल दो अन्य प्रजातियों के बारे में प्लीस्टोसीन जीवाश्म, "एस. लैनिएरियस" और "एस. मूमेंन्सिस", से ही जाना गया है। तीनों प्रजातियों के बीच रिश्ते स्पष्ट नहीं हैं। वंशावली विश्लेषण से पता चलता है कि डैविल क्वोल से सर्वाधिक निकट से संबंधित है।


title: तस्मानियाई डैविल

text: ऑस्ट्रेलियाई धानियों की जड़ें करोड़ों साल पहले के उस समय में मानी जाती हैं जब वर्तमान दक्षिणी गोलार्द्ध का अधिकांश हिस्सा बृहतमहाद्वीप गोंडवाना का हिस्सा था, ऐसा माना जाता है कि धानी, जो अब दक्षिण अमें रिका है, में उत्पन्न हुए थे और वहां से चल कर अंटार्कटिका में आए जहां उस समय शीतोष्ण जलवायु थी। भूमि निम्नीकरण होने पर, यह माना जाता है कि धानियों ने ऑस्ट्रेलिया में अधिक बुनियादी वनस्पति के साथ अनुकूलन कर लिया था। पेम्बर्टन के अनुसार, डैविल के संभावित पूर्वजों को भोजन प्राप्त करने के लिए पेड़ पर चढ़ने की जरूरत हुई होगी, जिसके परिणाम में उनके आकार में वृद्धि और कई धनियों की चाल में उछाल आई. उन्होंने अनुमान लगाया है समकालीन डैविलों की विशिष्ट चाल का कारण ये रूपांतरण हो सकते हैं। तस्मानियाई डैविल का विशिष्ट वंश सिद्धांत रूप में मध्यनूतन युग में उभरा माना जाता है- आणविक प्रमाणों के अनुसार एक से डेढ़ करोड़ साल पहले क्वोल के पूर्वजों में विभाजन हुआ था- जब ऑस्ट्रेलिया में गंभीर जलवायु परिवर्तन हुए, गर्म और नम जलवायु, एक निर्जल, सूखी बर्फ आयु में, परिवर्तित हो गई, जिसके परिणामस्वरूप सामूहिक विलुप्तीकरण हुआ। चूंकि उनके अधिकतर शिकार ठंड के कारण मारे गए थे, क्वोल और थाइलेसिन के पूर्वजों में से कुछ ही मांसाहारी जीवित बच पाए थे। यह अनुमान लगाया गया है कि डैविल का वंश इस समय उठा हो सकता है पारिस्थितिकी तंत्र में एक मुर्दाखोर के रूप में, चुन-चुन कर खाने वाले थाइलेसिन द्वारा पीछे छोड़ी गई लाशों का सफाया करने के लिए. अतिनूतन युग के "ग्लूकोडोन बैलेराटेन्सिस" को क्वोल और डैविल की मध्यवर्ती प्रजाति करार दिया गया है। नैराकूर्ट, दक्षिण ऑस्ट्रेलिया में स्थित चूना पत्थर की गुफाओं में जमा जीवाश्म मधयनून युग के हैं जिनमें "एस. लैनिएरस" के नमूने शामिल हैं, जो आधुनिक डैविल से 15% ज्याद बड़े और 50% अधिक भारी थे। अधिक पुराने नमूने जो 50-70,000 वर्ष पुराने माने जाते हैं, डार्लिंग डाउन्स, क्वींसलैंड तथा पश्चिम ऑस्ट्रेलिया में पाए गए थे। यह स्पष्ट नहीं है कि क्या आधुनिक डैविल का विकास "एस. लैनिएरस " से हुआ या क्या वे उस समय एक साथ रहे थे। 19वीं शताब्दी में रिचर्ड ओवेन ने न्यू साउथ वेल्स में 1877 में पाए गए जीवाश्मों के आधार पर दूसरी परिकल्पना के पक्ष में दलील दी थी। बड़ी हड्डियों के लिए न्यू साउथ वेल्स में पाए गए "एस. मूरनेंसिस" को जिम्में दार माना गया है और यह अनुमान लगाया गया है कि इन दो विलुप्त बड़ी प्रजातियों ने शिकार किए होंगे और लाशों को खा गए होंगे. यह ज्ञात है कि लाखों साल पहले थाइलेसिन की कई पीढ़ियां थीं और यह कि उनके आकार भिन्न थे, छोटे चराई पर अधिक निर्भर थे। चूंकि थाइलेसिन और डैविल एक जैसे हैं, साथ-साथ रहने वाली थाइलेसिन पीढ़यों के विलुप्तीकरण को डैविल के अनुरूप इतिहास के लिए सबूत के रूप में उद्धृत किया गया है। यह अनुमान लगाया गया है कि छोटे "एस. लैनिएरस" और "एस. मूर्नेंसिस" में बदलती परिस्थितियों के अनुसार अधिक प्रभावी ढंग से अनुकूलन करने और संबंधित थाइलेसिन की तुलना में अधिक लंबे समय तक जीवित रहने की क्षमता थी। चूंकि इन दो प्रजातियों का विलुप्तीकरण उसी समय आया था जिस समय ऑस्ट्रेलिया में मानव आबादी बस रही थी, मानव द्वारा शिकार के साथ-साथ भूमि को वृक्षहीन करने को संभावित कारण बताया गया है। इस सिद्धांत के आलोचकों का कहना है कि स्वदेशी ऑस्ट्रेलियाइयों ने 10,000 वर्ष पूर्व शिकार के लिए बूमरैंग और भाले विकसित किए थे, नियमित शिकार की वजह से संख्या में गंभीर कमी होने की कोई संभावना नहीं हैं। वे यह भी बताते हैं कि मूल डैविल के निवास इन गुफाओं में बहुत कम अनुपात में हड्डियां और डैविल के शैलचित्र मिले हैं जो इस बात का सूचक है कि यह उनकी मूल जीवनशैली का एक बड़ा हिस्सा नहीं था। 1910 में एक वैज्ञानिक रिपोर्ट में ने दावा किया गया था कि आदिम जानवर मांसाहारी की बजाय शाकाहारियों का मांस खाना पसंद करते थे। एक अन्य मुख्य सिद्धांत के अनुसार विलुप्तीकरण के लिए आयु बर्फ हाल था की वजह से सबसे अधिक से चालू करने के लिए जलवायु परिवर्तन लाया है।


title: तस्मानियाई डैविल

text: जबकि जंगली कुत्तों को मुख्य भूमि से डैविल के लापता होने के मुख्य कारण के रूप में देखा जाता है, एक अन्य सिद्धांत यह है कि मुख्य भूमि की बढ़ती निर्जलता के कारण विलुप्तीकरण हुआ, जबकि तस्मानिया में इनकी आबादी अधिकतर अप्रभावित रही कियोंकि यहां जलवायु ठंडी और नम है, और यह कि जंगली कुत्ते तो द्वित्तीयक कारण हैं।


title: तस्मानियाई डैविल

text: चूंकि डैविल थाइलेसिन का सबसे करीबी रिश्तेदार है, यह अटकल लगाई जाती रही है कि संग्रहालय में रखे थाइलेसिन के नमूनों से डीएनए (DNA) के डैविल के डिम्ब से संयोजन के द्वारा थाइलेसिन को पुनर्जीवित किया जा सकता है।


title: तस्मानियाई डैविल

text: तस्मानियाई डैविल के जीनोम को 2010 में वेलकम ट्रस्ट सेंगर इंस्टीट्यूट द्वारा अनिक्रमित किया गया था। सभी डैस्योरिडों के समान डविल के भी 14 क्रोमोसोम होते हैं। अन्य ऑस्ट्रेलियाई धानियों और अपरायुक्त मांसाहारियों की तुलना में डैविलों में आनुवंशिकी विविधता कम होती है; यह एक संस्थापक प्रभाव के संगत है क्योंकि मापी गई सभी उपजनसंख्याओं में विकल्पों के आकार की सीमा कम थी तथा लगभग लगातार थी। उपजनसंख्या नमूने में वैकल्पिक विविधता 2.7-3.3 मापी गई जबकि विषमयुग्मजता 0.386-0.467 सीमा में थी। मेना जोन्स के एक अध्ययन के अनुसार, "जीन प्रवाह 50 किमी तक व्यापक दिखाई देता है", जिसका अर्थ है उच्च गतिविधि आंकड़ो के अनुकूल स्रोत या नजदीकी पड़ौसी जनसंख्याओं के साथ उच्च निर्दिष्टिकरण दर. बड़े पैमानों पर (150-250 किमी), जीन प्रवाह में कमी आती है, लेकिन दूरी के कारण अलगाव के लिए कोई सबूत नहीं है। द्वीप प्रभावों ने भी उनकी कम आनुवंशिक विविधता में योगदान दिया हो सकता है। कम जनसंख्या घनत्व की अवधियों ने भी आनुवंशिक विविधता घटाते हुए मध्यम जनसंख्या अवरोध उत्पन्न किए हो सकते हैं। डीएफटीडी (DFTD) का प्रकोप अंतःप्रजनन में वृद्धि का एक कारण है। राज्य के पश्चिमोत्तर में डैविलों की उपजनसंख्या, अन्य डैविलों से आनुवंशिक रूप से भिन्न है, लेकिन दोनों समूहों के बीच कुछ आदान-प्रदान होता है।


title: तस्मानियाई डैविल

text: पूरे तस्मानिया में कई स्थानों से लिए गए प्रमुख उतक अनुरूपता संकुल (एमएचसी (MHC)) श्रेणी I क्षेत्र पर एक ऊतक समनुरूपण बहुरूपता (ओएससीपी (OSCP)) विश्लेषण ने 25 भिन्न प्रकार दिखाए तथा उत्तर-पश्चिमी तस्मानिया से पूर्वी तस्मानिया तक एमएचसी प्रकारों के भिन्न पैटर्न दिखाए. जो डैविल राज्य के पूर्व में हैं उन की एमएचसी (MHC) विविधता कम है; 30% अर्बुदवालों के समान हैं (प्रकार 1), 24% ए प्रकार के हैं। पूर्व में हर दस में से सात डैविल ए, डी, जी या 1 प्रकार के हैं, जो डीएफटीडी (DFTD) से जुड़े हुए हैं; जबकि केवल 55% पश्चिमी डैविल इन एमएचसी (MHC) श्रेणियों में आते हैं। 25 एमएचसी (MHC) प्रकारों में से, 40% पश्चिमी डैविलों के लिए विशिष्ट हैं।